Julai – Edisi Syurga Kecil Membelai Selesa

Edisi ini banyak menceritakan persiapan open house dan ilham yang bersesuaian dengan kediaman kita. Warna harmoni menjadi idea dengan  sentuhan selamat pereka menjadi panduan asas utuk menghias kediaman. Masih menggunakan teknik pencahayaan semula jadi  dan menggunakan teknik suai padan produk dempak yang menjadikan ruang tidak nampak terlalu berserabut.

Permainan bentuk dan garisan mendominasi ruang dengan corak geometri  pada permaidani, kemasan lembut sofa utama, bentuk meja kopi utama dan gaya sentuhan lukisan .

Tindakan berani menyediakan segala keperluan dalam rona hampir sedondon merupakan antara tarikan utama terutama sewaktu demam rumah terbuka yang mana pembaca sukakan tata hias yang harmoni dan nampak mewah dalam usaha yang minima.

Raya Haji atau Aidiladha lagi beberapa hari bakal disambut oleh umat islam di seluruh dunia. Sudah pasti, kemuncak kepada perayaan ini adalah ibadah korban. Dan bagi Malaysia, untuk kemuncak perayaan sudah pasti lembu dan kambing menjadi pilihan utama.

Namun, untuk beberapa hari yang lalu timbul kegusaran terhadp pengguna akibat penualran wabak ‘Lumpy Skin Disease’ (LSD) yang menular di Myanmar, vietnam dan terbaru di Thailand. Salah satu persatuan yang membangkitkan isu ini adalah Persatuan Pengguna Pulau Pinang (CAP).

Gesaan dilakukan kepada Jabatan Perkhidmatan Veterinar agar menghentikan segera pengimportan lembu dan kerbau hidup dari Thailand susulan laporan wabak penyakit kulit berbonjol dalam kalangan ternakan lembu di negara jiran itu.

Presidennya, Mohideen Abdul Kader berkata, gesaan itu dibuat kerana ternakan hidup seperti lembu dan kerbau akan diimport untuk sambutan Aidiladha pada bulan depan.

“Thailand merupakan negara jiran kita, maka penyakit itu dengan mudah boleh berjangkit memandangkan ia disebarkan melalui nyamuk, lalat dan kutu,” katanya dalam kenyataan.

Walaubagaimanapun, Pengerusi Jawatankuasa Perladangan dan Pertanian negeri Perak, Razman Zakaria berkata, LSD tidak berjangkit kepada manusia dan hanya berjangkit sesama binatang ternakan melalui gigitan nyamuk, kutu dan lalat selain haiwan yang telah dijangkiti.

Sumber: Kosmo / freemalaysiatoday

Jenama alatan rumah dan elektronik pengguna terkemuka, LG Electronics Malaysia (LG) kini mengorak langkahj dengan mengukir masa depan hiburan rumah dengan pengenalan siri TV OLED terbaharu mereka! Dianugerahkan sebagai Jenama TV OLED No. 1 Dunia selama 10 tahun berturut-turut, LG dengan bangganya memperkenalkan siri TV OLED yang tercanggih, iaitu LG OLED evo G3, LG OLED evo C3 dan LG OLED A3.

LG sekali lagi menetapkan standard baharu untuk hiburan rumah dengan piksel nyalaan sendiri yang memperhebatkan kualiti gambar premium dengan ciri-ciri yang dipertingkatkan seperti Pemproses AI α9 Gen6, HDR Expression Enhancer, Bunyi Jelas AI, Kawalan Imbangan Auto, dan WOW Synergy.

Justin Choi, Pengarah Urusan LG menyatakan bahawa beliau yakin yang siri TV OLED ini akan menetapkan penanda aras baharu untuk hiburan rumah bagi pelanggan mereka di Malaysia.

“LG telah mendedikasikan usaha penyelidikan dan pembangunan yang meluas untuk memastikan siri baharu ini dapat memberikan pengalaman yang tiada tandingan untuk keperluan hiburan rumah pengguna. Sebagai jenama inovatif yang telah dianugerahkan dengan CES Innovation Award untuk 11 tahun berturut-turut, kami yakin yang barisan produk baharu ini mampu menyampaikan nilai yang lebih tinggi untuk pengguna kami,” kata Justin.

Siri TV OLED terkini memfokuskan pada ciri-ciri utama seperti berikut:

Tiada lagi sudut pandangan yang mengganggu – kini kami mengalu-alukan ketibaan TV yang mudah disesuaikan di ruang anda, sama ada untuk mempamerkan seni atau untuk hiburan, LG Malaysia memperkenalkan Siri LG OLED evo G3 yang mempunyai reka bentuk tanpa jurang yang dapat diletakkan di dinding dengan sempurna. Paparan ultra-nipis yang terduduk kemas di dinding menciptakan penampilan yang anggun seolah-olah ia sebahagian daripada dinding. Jika anda lebih idamkan fleksibiti sama ada untuk meletakkan TV di dinding atau atas TV stand, kami mengesyorkan LG OLED evo C3 sebagai pilihan terbaik untuk anda. Bagi mereka yang inginkan tetapan yang canggih dalam pakej yang lebih mudah, LG OLED A3 yang menampilkan pemproses AI α7 4K Gen6 merupakan pilihan ideal.

Selain itu, LG juga telah memperkenalkan dua skrin gaya hidup terbaharu yang kini boleh didapati di Malaysia. Koleksi LG OLED Posé Objet (berharga RM 12,999) menawarkan reka bentuk yang anggun dan bergaya yang mudah disesuaikan di ruang anda. Diiktiraf sebagai Pemenang IF Design Award, Koleksi LG OLED Posé Objet menyempurnakan kediaman anda dengan teknologi termaju. LG OLED Flex (berharga RM13,199) pula merupakan TV gaming 4K yang boleh dibengkokkan untuk memberikan fleksibiliti yang luar biasa dan pengalaman gaming yang mengasyikkan, khas untuk memenuhi keperluan paragamers.

“Dengan legasi 10 tahun sebagai jenama TV OLED No. 1 dunia, kami amat menghargai sokongan yang berterusan daripada pelanggan kami. Kami berusaha untuk melangkaui batasan dan mentakrifkan semula kualiti hiburan visual melalui inovasi berterusan sambil memenuhi keperluan pengguna yang semakin berkembang. Akhirnya, kami mahu memastikan pelanggan kami dapat menikmati “A Good Life” dengan penggunaan produk dan perkhidmatan kami,” kata Justin.

Sempena ulang tahun TV OLED No 1 di Dunia selama 10 tahun berturut-turut, pelanggan boleh mengunjungi pameran bergerak LG’s Perfect 10th, Perfect Black dari sekarang hingga Ahad, 16 Julai 2023 di Mid Valley Megamall Centre Court, Ground Floor untuk menikmati promosi istimewa sehingga RM1,700 kredit TNG eWallet dan berpeluang memenangi unit percuma LG 65″ TV yang boleh direbut!

Disini munculnya peranan Samsung yang sentiasa ke hadapan dalam memastikan rumah kita berada dalam keadaan baik dan memudahkan segala tugasan. Segala kekotoran tersebut dengan mudahnya diurus dengan menggunakan mesin hampagas POWERstick PRO yang diperkenalkan oleh Samsung Smart Living.

Ia diperkenalkan dalam program Masak-masak with Samsung Smart Living yang turut menampilkan Finalis Masterchef Malaysia 2012, Brian Chen pada 23 Oktober 2018 di Pusat Latihan Samsung, Mutiara Damansara. Beliau bersama wakil media yang hadir  untuk menunjukkan bagaimana membersihkan semula ruangan dapur yang berkecah selepas memasak menggunakan bahan-bahan jenis serbuk seperti habuk roti, lada hitam kering dan pelbagai lagi.

POWERstick PRO dikuasakan oleh motor Samsung digital inverter yang berupaya berpusing selaju 5000rpm dan mobilitinya yang tiada bandingan untuk membantu anda membersihkan segala kekotoran tanpa mengira jenis permukaan dalam rumah. Kadar sedutannya berupaya mencecah sehingga 150W untuk memerangkap apa jua habuk dan kekotoran.

Antara tarikan lain adalah kehebatannya yang memastikan pengguna untuk tidak perlu membongkok dengan teknologi Flex Handle 50sehingga menyakitkan tulang belakang. Anda hanya perlu menekan butang pelepas untuk membuatkan peranti ini boleh masuk jauh ke bawah katil dan menyedut habuk di bawahnya.

Selalunya selepas menggunakan vacuum, untuk membuang segala habuk yang tersimpan, anda perlu membuka dan goncangnya sehingga keluar semua habuk. Teknologi EZClean Dustbin memastikan anda tidak penat selepas habis mengemas, dengan sekali tekan sahaja anda sudah berjaya mengeluarkan segala kekotoran yang tersimpan di dalamnya terus ke dalam tong sampah.


Teknik Orang Dulu-Dulu Sebat, Ugut, Tetak Pokok Untuk Paksa Berbuah

Pokok apabila telah sampai usia matang, mesti tiada lain yang kita tunggu selain hasilnya. Betul tak? tapi, tak semua pokok akan berbuah bila tiba masanya. Jadi bermulah pemberian baja untuk menggalak kan hasil buah. Tapi dah bagi baja pun masih gagal mengelurkan hasil. Ada tu, buah tak berapa menjadi. Orang tua cakap ” baru nak belajar berbuah” Jadi buahnya belum cukup matang dah gugur.

Menurut nenek moyang yang terdahulu, ada petua yang diamalakan untuk pokok yang tak berbuah ni. Dengar macam bidaah atau tahyul. Tapi itu lah yang diamalkan dan berhasil. Antara amalan orang dulu untuk pokok yang tak berbuah adalah:

1. Memukul dan mengelar batang pokok
Mengikut amalan nenek moyang, tuan pokok akan memukul pokok yang tidak berbuah terutamanya pada malam gerhana bulan. Ada yang memukul pangkal dan batang pokok menggunakan kayu, belakang parang, selipar atau pisau.

Sambil itu, mulut tidak henti-henti memarahi pokok itu seperti sedang memarahi seorang anak kecil. Menurut cerita orang dulu-dulu, pokok akan berbuah tidak lama selepas dimarahi dan dipukul kerana enggan disakiti lagi

2. Mengacah seperti hendak menebang pokok
Kadangkala ada pemilik yang akan berdiri berhampiran tumbuhan yang tidak berbuah dengan memegang parang sambil mengacah-acah untuk menebangnya.

3. Cantas dan ugut pokok
Sebab terlalu geram pokok tidak berbuah. Salah sorang orang kampung telah mencatas sebahagian besar hujung pokok nya. Selesai mencantas ia mengugut untuk menebang pokok tersebut jika ia masih gagal berbuah lagi. Sebeluan kemudian, pokoknya mula berbunga dan berbuah.

Namun, segala tindakan yang berhasil hanyalah satu kebetulan. Segalanya ketentuan tuhan.

Akhir-akhir ini harga durian melambung tinggi. Ini disebabkan oleh permintaan yang tinggi namun penghasilannya masih rendah. Permintaan yang secara tiba-tiba menjadi tinggi ini disebabkan oleh durian mula dieksport ke luar negara.

Sedar akan kehendak dan keperluan ini, ramai yang mengambil keputusan untuk menanam sendiri durian. Tapi kalau tanam durian dari anaknya, lambat pula untuk mendapat hasil. Bagi anda yang telah mempunyai dusun durian atau ada yang saja suka-suka ingin menanam durian, anda digalakkan untuk melakukan cantuman dewasa atau kahwin pokok dewasa.

Apa faedah cantuman dewasa?

1. Memulihkan pokok dewasa yang tidak produktif
2. Menghasilkan varieti yang lebih berkualiti dan mendapat permintaan
3. Hasil boleh di tuai dalam tempoh 2-3 tahun berbanding dari anak pokok yang memerlukan tempoh matang sahaja 5 tahun.
4. Tidak memerlukan penanaman semula
5. Kos minimum dan jimat

Nak tahu macam mana cara untuk buat cantuman dewasa pokok durian, boleh tengok video yang di sediakan

Kebiasaannya, kalau nampak serangga di sekitar laman mesti anda ingat ia satu ancaman kepada tanaman. Sebenarnya, tidak semua serangga pemusnah taman, ada juga yang memberi manfaat. Berikut, 10 jenis serangga yang anda patut ternak di laman atau kebun.

1. Mentadak mentadu
Dah lama betul tak tengok mentadak mentadu ni kan. Apa yang akan anda lakukan jika jumpa serangga yang mempunyai karakter menarik ni? Mesti anda akan tanya, “Mentadak Mentadu, Macam mana _____ tidur?” betul tak. Tapi sebenarnya serangga ini datang ke laman anda atas tujuan hakikinya. iaitu mencari makanan.

Makanan kegemaran mentadak mentadu adalah seperti grub, pepijat, aphid, belalang, cengkerik, lalat dan lain-lain. Mentadak juga dikategorikan sebagai serangga yang pelahap kerana tabiat makanan nya yang laju dan cepat. Jadi, ia boleh memusnahkan serangga perosak yang terdapat di laman anda dengan cepat.

2. Lebah
Lebah membantu pendebungaan. Jika anda ada tanam pokok seperti tomato, tembikai, timun, pokok kelapa atau apa sahaja lah yang memerlukan pendebungaan untuk menghasilkan buah, lebah adalah pembantu yang terbaik.

Selain itu juga, ia mampu memberi hasil tuaian yang paling berkhasiat di dunia iaitu madu. Lebah juga, dikategorikan sebagai pollinators terbaik di dalam kitaran hidup tanaman. Oleh itu, kalau ada lebah di rumah tu, selagi tak mengancam keselamatan anda bela je lah.

3. Ladybugs (ladybird)
Ladybugs adalah antara serangga yang mempunyai karakter yang paling unik, comel dan menarik kalau ada di laman anda. Keterujaan akan terpancar bila anak anda tengok serangga ni kan. Secomel-comel serangga ni, namun tersembunyi satu sisi yang tak pernah orang perasan.

IA MERUPAKAN PEMANGSA. Dengar macam ganas je kan. Sebenarnya, ladybugs suka makan serangga yang kerap mendatangkan masalah kepada tanaman anda seperti Aphids, Whiteflies, Scale insects dan pelbagai lagi.

4. Rama-rama
Rama-rama juga merupakan serangga yang berfaedah kepada laman anda. Memang lah beluncas nya akan makan daun tanaman, tapi ia boleh dikawal dan dia makan pun bukan nya pokok tu mati terus. Malah kalau gondol pun di makan, pucuk atau tunas baru akan lebih banyak tumbuh dan cantik.

Selain menceriakan laman anda dengan pancaran warna nya yang unik dan menarik, Rama-rama sebenarnya adalah antara agen yang diperlukan untuk melakukan pendebungaan.

5. Lacewings
Lacewings amat membantu untuk menyingkirkan aphids atau bena dan whiteflies di laman anda. Ia memusnahkan serangga perosak ini dari peringkat lava lagi.

Lacewig akan bertelur di atas lava whiteflies dan aphids. Apabila ia menetas, lava lacewing akan menjadikan whiteflies dan aphids tadi sebagai sumber makanan. Kalau anda nak lacewings datang ke laman anda, pastikan tiada ancaman dari semut kerana semut akan memakan telur lacewings dan melindungi aphids.

6. Pepatung
Selain sebagai indicator kepada kualiti persekitaran, Serangga purba ini menjadikan nyamuk, lalat, kupu-kupu, lalat buah dan pelbagai lagi sebagai makanan.

Menarik minat pepatung untuk menjadikan laman anda sebagai habitat mereka adalah salah satu langkah proaktif kalau anda merancang untuk menghasilkan sebuah kebun organik. Cara nak tarik minat mereka tak susah pun, hanya perlu sedia habitat mengikut keperluan mereka walaupun hanya pada saiz 1 kaki x 1 kaki sahaja.

7. Cacing tanah
Tak perlu diterangkan dan dipertikaikan lagi keperluan cacing tanah ini terhadap semua tanaman. Selain banyak membantu memulihkan struktur tanaman, tinja yang dihasilkan oleh cacing mempunyai nutrient yang tinggi untuk tanaman.

Oleh itu, kehadiran cacing tanah di laman perlu dipupuk dan dirangsang lebih banyak.

8. Lebah bumble
Lebah bumble adalah antara lebah yang digunakan untuk tujuan pendebungaan. Namun saiznya lebih besar berbanding yang lain. Walaupun ia bersaiz besar dan kehadiran nya lebih jelas membuatkan kita panik, sebenarnya serangga ini tidak akan menyerang jika tidak diancam.

Kebiasaanya, lebah jenis ini hidup di dalam tanah atau di dalam batang kayu yang berlubang. Madunya jarang diambil, namun ia juga agen terbaik dan lebih cepat melakukan pendebungaan.

9. Labah-labah
Kelihatan, labah-labah memang menyeramkan. Tetapi sebenarnya ia adalah salah satu serangga yang mempunyai faedah kepada laman anda. Memang ada sebahagian kecilnya akan memberi masalah, tapi secara asasnya tidak. Ia membantu laman anda terhindar dari serangan nyamuk, lalat, belalang, semut, bena dan apa sahaja serangga jenis terbang.

Serangan dari serangga perosak pada tanaman merupakan salah satu masalah utama yang perlu anda hadapi ketika berkebun. Baru saja nak hidup pokok tu, dah dimakan ulat. Memang rasa nak marah juga lah.

Tapi tahukah anda, perkara ini boleh dibendung dari awal. Berpandukan tip dari video youtube, seorang pengguna Facebook telah mencuba satu petua yang berhasil melenyapkan terus serangga perosak dari mengganggu tanaman.

PETUA BAWANG PUTIH, RUGI TAK BACA

Ni cara saya tanam bayam brazil dengan bawang putih, cucuk saja bawang putih seulas-seulas @ satu labu bawang putih pun boleh. Kadang saya beli yg dah siap kupas, terus cucuk kat pokok.. macam saya buat tu, nanti bawang putih akan naik hidup sama dengan pokok bayam tu, pokok cili awal2 pun saya buat camni. Boleh juga buat begini pada pokok-pokok yang lain.

Saya dapat video dari youtube.
Dulu saya blend bawang putih & spray tapi lama2 tak terbuat dah, sejak jumpa video tu, tu je saya buat.

Sebelum ni tak boleh makan bayam brazil tu, penuh ulat beluncas halus, geli pulak. Siput pun tak suka kot bau ni, sebab takde dah siput halus-halus & besar.

Bukan binatang lari, hantu pun lari bau bawang putih ni
Alhamdulillah, sekarang ni dah cantik bayam brazil saya..

Semoga perkongsian ilmu ini bermanfaat buat semua yang membaca. Selamat mencuba!


3 Bahan Dapur Ini Berkesan Hapuskan Lipas Dalam Kereta

Setelah bermacam-macam cara dan petua hapuskan lipas yang dilakukan, pemuda ini mendapat tip paling berkesan dari neneknya sendiri!

Hanya dengan menggunakan TIGA bahan dapur yang boleh didapati di kedai runcit, Muhammad Ridhwan Abdul Rashid telah berjaya menangkap lebih 30 ekor lipas dengan percubaan pertama.

Bahan Yang Di Perlukan :

Campurkan ketiga-tiga bahan tadi dalam satu bekas dan letak di dalam kereta.
Biar semalaman dan bersedia untuk lihat keberkesanan petua nenek! Keesokan hari mesti anda boleh lihat berpuluh-puluh lipas yang telah mati terapung dalam bekas tersebut.

Tanggapan bahawa semua bahan makanan (basah dan kering) yang disimpan dalam peti sejuk akan tahan lebih lama berbanding dengan makanan yang diluar adalah salah sama sekali.

Betul, kebanyakan bahan dapur seperti ikan, ayam, sayur-sayuran serta buah-buhan akan kekal segar dan tidak cepat rosak jika disimpan didalam peti sejuk. Tetapi bukan semua ya..

Ada sesetengah bahan yang memang tak sesuai langsung untuk disimpan didalam peti sejuk. Dan mungkin anda juga tidak sedar yang selama ini anda telah praktikkan rutin yang salah. Jadi mari kita semak bersama apa bahan makanan yang tidak perlu disimpan dalam peti ais.

1. Bawang
Menyimpan bawang di dalam peti sejuk boleh menyebabkan peti sejuk kita berbau. Apatah lagi jika ia telah dipotong atau dihiris. Simpan bawang di rak dapur dalam bekas yang

kering.

2. Kentang
Kentang juga tidak sesuai disimpan di dalam peti sejuk dan harus disimpan di luar petisejuk dalam keadaan kering.

3. Sos
Sos akan menjadi lebih pekat dan sukar dituang semasa hendak digunakan. Ia boleh disimpan di luar peti sejuk pada suhu bilik dengan penutup botolnya ditutup rapat.

4. Roti
Menyimpan roti dalam petisejuk boleh menyebabkannya lebih keras dan kurang enak. Roti juga menyerap bau makanan lain yang ada dalam peti sejuk.

5. Makanan dalam tin
Jika masih ada makanan dalam tin yang masih berbaki, ia elok dikeluarkan daripada bekasnya dan disimpan dalam bekas plastik dan kaca sebelum disimpan di dalam peti sejuk.

6. Makanan panas
Menyimpan makanan yang panas dalam peti sejuk akan menyebabkan lebih banyak tenaga elektrik yang digunakan untuk mengekalkan suhu peti sejuk agar sentiasa sejuk.

7. Rempah ratus
Elakkan menyimpan rempah ratus seperti ketumbar, jintan manis, lada hitam dan lain-lain di dalam peti ais. Ia boleh menyebabkan peti sejuk berbau herba. Ia harus disimpan di luar peti sejuk pada suhu bilik.

8. Mentega
Mentega akan menjadi keras di dalam peti sejuk dan menjejaskan rasanya. Ia harus disimpan dalam bekas yang ditutup ketat pada suhu bilik.

9. Madu
Madu tidak perlu disimpan di dalam peti sejuk. Cuma elakkan dari tempat yang panas dan terdedah pada cahaya matahari.

10. Kopi
Cara terbaik untuk menyimpan kopi adalah dalam bekas kedap udara pada suhu bilik. Apabila ia sejuk, aroma kopi boleh hilang bahkan membina pemeluwapan yang boleh merosakkan kopi kisar.

SofaX, sebuah kendalian aplikasi rekaan dalaman secara maya dengan teknologi ‘Virtual Reality’ (VR) kini telah melancarkan satu kempen pertandingan ‘Spend&Win’ yang bakal memberikan hadiah ganjaran bernilai sehingga RM27,000 kepada orang ramai.

Menerusi pelancaran kempen pertandingan ini, seramai 22 pemilik rumah bertuah akan berpeluang untuk merebut peluang keemasan untuk menaik taraf kediaman mereka dengan membawa pulang pelbagai hadiah peralatan rumah bernilai sehingga RM27,000!

Kempen berjalan bermula sekarang sehingga 15 Ogos 2023, pengguna SofaX yang membelanjakan RM1,000 dan ke atas untuk pengubahsuaian atau perabot akan mendapat satu penyertaan dalam kempen “Spend & Win”. Lebih banyak penyertaan, maka lebih tinggi peluang untuk anda terpilih menjadi salah seorang pemenang.

Pengguna yang membelanjakan RM1,000 terus melalui peniaga yang mengambil bahagian SofaX seperti, Ashley Furniture HomeStore, Crownlivin, Enzol Furniture, Lorenzo, Lusso Design, Mind Sketch Interior Studio, Pallet Howse dan banyak lagi akan menerima 1 penyertaan ke dalam kempen pertandingan ini. Selain itu, mereka yang membelanjakan jumlah yang sama melalui SofaX Rewards & Merchant Points akan menerima 2 penyertaan, manakala pengguna yang membeli SofaX Points akan menerima 5 penyertaan.

Antara ganjaran yang diidamkan ialah Dyson V12 Detect Slim Extra Vacuum, yang terkenal dengan kuasa pembersihan yang luar biasa dan ciri-ciri inovatif, dan Sonos Ray Soundbar yang meningkatkan pengalaman audio dalam mana-mana persediaan teater rumah dengan reka bentuk anggun dan kualiti bunyi yang mengasyikkan. Selain itu, pemenang juga boleh membawa pulang Mesin Kopi Nespresso Essenza Mini D30 dan Aeroccino Milk Frother, sesuai untuk membancuh kopi pagi untuk memulakan setiap hari dengan rasa yang menggembirakan.

Di samping tiga pemenang hadiah teratas, SofaX akan memilih pemenang bulanan yang akan mendapat hadiah seperti Pengering Rambut Dyson SupersonicTM, Cuckoo P 10 Multi Cooker dan Daikin Air Purifier.

Untuk mendapatkan maklumat lanjut tentang kempen atau menghantar penyertaan, sila layari ruangan laman kempen Belanja dan Menang SofaX di laman sesawang serta serta akaun rasmi Facebook SofaX.

Kegunaan bahan dapur di kebun seperti cuka, baking soda dan pelbagai lagi umum dah tahu. Tapi, ada lagi satu bahan dapur yang mempunyai kebaikkan kepada tanaman yang IMPIANA baru baca hasil perkongsian di Balconygadenweb.com iaitu, tepung jagung. Berikut 5 kegunaan tepung jagung di laman

Jika sebelum ni impiana pernah kongsi tip untuk campurkan serbuk kayu manis dengan biji benih supaya tak diserang perosak. Kali ni, balconygardenweb.com berkongsi tip untuk pastikan biji benih cepat bercambah dengan mnggunakan tepung jagung. Sebelum semai, gaulkan sedikit tapung jagung bersama biji benih Ia akan menyebabkan biji benih sentiasa dalam keadaan hangat dan benih cepat bercambah

Tanah yang mengandungi pasir yang tinggi sukar untuk pembiakkan tanaman terutamanya dari jenis yang memerlukan kelembapan seperti sayuran. Cara untuk memulihkan struktur tanah berapsir agar mempunyai peganggan kelembapan yang tinggi adalah dengan mencampurkan sedikit tepung jagung ke dalam medium taanamn yang berpasir

Menurut North Carolina Agricultural and Technical State University tepung jagung berupaya mengubah struktur tanah

Campurkan 2 sudu tepung jagung ke dalam 1 gelen air siraman. Ia akan akan mengekalkan kelembapan di dalam tanah untuk tempoh yang lama. Namun teknik siraman ini tidak sesuai di lakukan setiap hari kerana ia akan merosakkan struktur tanah

Kadar urea yang tinggi akan menyebabkan tanah tercemar. untuk mengatasi masalah ni, taburkan tepung jagung pada bahagian yang tercemar untuk mengawal kesan tidak baals nitrogen pada permukaan tanah

Tepung jagung adalah kaedah paling efektif memusnahkan semut di kebun secara alami. Letakkan gula yang telah dicampur bersama tepung jaging berhampiran dengan sarang semut. Semut yang makan gula tersebut akan mengalami masalah pencernaan. Yang lebih menarik, sifat semut yang suka membawa makanan ke dalam sarang akan menyebabkan koloni tersebut mengalami masalah yang sama


Dapur Kaca Meletup, Elak Lakukan Perkara Ini Untuk Keselamatan Diri

Dapur kaca meletup, elak lakukan perkara ini untuk keselamatan diri. Ada bermacam jenis dapur gas seperti stainless steel dan yang paling popular sekali adalah dapur gas kaca yang jenis built-in. Tarikan utama dapur jenis ini ianya nipis dan kelihatan bergaya, ramai surirumah yang memilih untuk menggunakannya. Memang tidak dapat dinafikan dapur jenis ini cantik tetapi hakikatnya ia agak berbahaya.

Terdapat beberapa insiden di mana dapur gas kaca meletup dan pecah berderai. Memang sayang bila beli dapur mahal-mahal dan pecah tetapi lagi sayang kalau keselamatan diri tergadai kan? Oleh itu, IMPIANA ingin berikan beberapa tips penjagaan dapur kaca dan kebanyakkan insiden yang berlaku adalah atas kecuaian diri sendiri. Hati-hati!

BAHAYA JIKA PERIUK TERLALU BERAT

Kena faham yang dapur gas sebegini tidak mampu untuk menampung berat yang melampau.  Anda perlu mengelak daripada menggunakan periuk yang besar dan memasak sesuatu dengan kuantiti yang banyak dan berat. Jangan pakai lenjan je letak periuk yang berat-berat atasnya. Jenis dapur gas kaca ni selalunya dia ‘ ditanam’  dalam kabinet jadi mana boleh tampung berat yang melampau sangat.

JANGAN LAP DAPUR MENGGUNAKAN KAIN BASAH

Selepas aktiviti memasak, pasti terdapat sisa-sisa makanan yang tertumpah atas dapur. Bagi mereka yang menggunakan dapur gas kaca ini, jangan terus serta merta mengelap dapur anda selepas menggunakannya. Terutamanya jika anda menggunakan kain basah kerana ia amat berbahaya. Tunggu permukaan dapur gas sejuk terlebih dahulu barulah lap.

PASTIKAN ADA RUANG PADA BAHAGIAN BAWAH DAPUR

Perlu ketahui yang dapur kaca jenis ini ianya direka khas mengikut saiz kabinet agar terdapat ruang pengudaraan di bahagian bawahnya. Amatlah berbahaya jika anda letakkan di atas kabinet sebegitu sahaja tanpa ada ruang udara pada bahagian bawah dapur. Bahang panas memasak yang terkumpul dan ia boleh menyebabkan kaca retak kerana suhu yang panas.

JANGAN MASAK TERLALU LAMA

Jangan masak terlalu lama jika anda menggunakan dapur kaca. Dapur jenis ini mempunyai tahap limit penggunaanya. Apabila anda masak terlalu lama dapur akan menjadi over heat dan boleh menyebabkan ia meletup.

PASTIKAN DAPUR KACA BERKUALITI

Jika ingin membeli dapur kaca pastikan dahulu kualiti rekaannya dan diiktirafkan. Biar mahal asalkan keselamatan anda terjamin berbanding membeli yang murah dan tidak berkualiti, mampu membahayakan anda.

Barang plastik mahal macam mana pun, pada bahagian luar dasar selain tertera jenama dan yang wajib ada ialah nombor dalam kotak tiga segi macam kitaran tu. Itu bukan menunjukkan berapa kali bahan tersebut telah dikitar. Tapi ia sebagai klasifikasi bahan kimia polimer yang digunakan untuk membuat bekas plastik tersebut.

Apa beza nombor 1 hingga 7 yang tertera di tapak barang plastik tu? adakah nombor lagi banyak lebih bahaya? Seorang pakar kimia Fatimah Salim berkongsi informasi yang lebih jelas dan mudah difahami oleh kita yang bukan orang sains ni. Jom kita baca posting yang disediakan oleh Fatimah

Bekas berkod No.7 terutamanya yang diperbuat daripada bahan kimia polimer carbonate (PC) boleh membocorkan bisphenol A (BPA) yang mana telah dikaitkan dengan pembesaran prostat dan gangguan sistem peranakan pada bayi dan kanak-kanak, juga kanser payudara, diabetis, kegemukan, penyakit berkaitan jantung.

Bekas berkod resin No.6 pula boleh membocorkan styrene iaitu bahan kimia penyebab kanser (kasinogenik). Ini juga sebab kenapa kini pembungkus polystyrene tidak dibenarkan untuk membungkus makanan, apa lagi untuk makanan panas.

Sebenarnya isu keselamatan barangan plastik ini pada dos yang kita terdedah setiap hari masih lagi menjadi perdebatan. Setakat ini, FDA hanya mengharamkan penggunaan bahan ber BPA dalam produk botol bayi. Yang lain masih lagi dikategorikan sebagai selamat kerana jumlah bahan kimia pemberi risiko yang boleh terbocor dan masuk dalam badan kita (melalui makan, minum, terhidu atau aplikasi pada kulit) adalah sangat sedikit jika dibandingkan dengan pendedahan luar. Dan sistem sistem badan kita mampu mengeluarkannya secara semulajadi.

Usah risau, FDA bukan suka-suka keluarkan keputusan. Ianya dibuat berdasarkan timbang tara beribu kajian klinikal tentang keselamatan barangan plastik ini. Jika pengeluar mengikut garis panduan pembuatan dan kita pula menggunakannya dengan betul, ianya selamat.

Rentetan daripada siaran mengenai lemang kukus dalam bekas plastik, saya kongsikan semula maklumat mengenai Resin…

RUMUSAN:
– Bekas polypropylene (PP) No.5, boleh tahan haba sehingga 120 degree Celsius. Boleh guna untuk mengukus.
– Bekas plastik Nombor 4 pula tahan haba 80-90 degree celsius
– Kotak plastik buah-buahan atau sayuran yang dibeli boleh diguanakan semula

Kesilapan selalu kita buat ketika membeli sofa boleh memberi impak yang besar kepada keselesaan dan kepuasan seisi rumah. Anda mungkin akan rasa sedikit ralat lebih-lebih lagi jika anda telah menghabiskan banyak wang untuk membeli sofa yang diidamkan.

Lebih ‘sakit’ lagi kesilapan ini akan membuatkan anda berasa sangat kecewa. Terdapat beberapa kesalahan umum yang sering dilakukan oleh ramai orang ketika membeli sofa. Selepas ini jika anda berhajat untuk membeli sofa baharu, pastikan anda jangan terburu-buru membuat keputusan.

Kesilapan yang paling biasa yang sering dilakukan oleh ramai orang ketika memilih sofa ialah berkaitan dengan saiz saofa. Kebanyakan orang lupa mengukur ruang yang ingin diletakkan sofa sebelum membeli sofa.

Kebiasaanya akibat terpesona dengan sofa yang dipamerkan di kedai pearbot, ramai di antara kita tidak lagi mempedulikan soal saiz sofa. Faktor ilusi ruang kedai yang besar menjadikan sofa besar kelihatan kecil. Untuk mendapatkan sofa yang betul, anda harus terlebih dahulu mengukur keluasan ruang di rumah anda sebelum membeli sofa. Juga, jangan lupa untuk mengukur skala sofa lama dengan sofa yang akan anda beli.

Kesilapan yang sering juga dilakukan oleh ramai orang ialah apabila tidak mencuba dahulu sofa yang ingin dibeli. Hanya selepas dibeli, barulah anda dapat rasa yang anda sebenarnya tidak selesa dengan sofa tersebut ketika anda duduk di atasnya.

Sebagai contoh, anda mempunyai saiz badan yang tinggi, tetapi anda memilih sofa yang mempunyai tempat duduk yang cetek. Oleh itu, sebelum membeli sofa, anda harus cuba duduk di atas sofa tersebut. Jangan lupa untuk mencuba sofa seperti apabila anda menggunakannya di rumah. Sebagai contoh, jika anda sering tidur di sofa, cuba tidur di atas sofa yang anda ingin beli.

Konsep dekorasi kediaman anda amat penting diperhatikan ketika memilih jenis sofa yang ingin dibeli. Jangan biarkan dekorasi rumah anda yang berkonsep Scandinavia, tetapi sofa yang anda pilih adalah Gothic. Sudah tentu ia akan menjadi sangat ‘aneh’ melainkan anda seorang yang benar-benar pakar dalam menggabungkan pelbagai jenis perabot agar kelihatan unik.

Pertimbangkan juga bahagian ruang mana di dalam rumah anda yang ingin anda letakkan sofa baharu. Ini kerana, ia sangat mempengaruhi pemilihan warna dan fabrik pada sofa. Sebagai contoh, jika sofa yang anda pilih diperbuat daripada warna licin dan terang, maka ia digunakan untuk kawasan keluarga. Sudah tentu sofa akan cepat rosak kerana kerap digunakan.

Selain itu, pilih warna sofa berdasarkan material dan warna yang anda sangat suka. Jangan pilih sebab warna tersebut sedang ‘trending.’ Ini kerana anda akan menggunakan sofa tersebut selama bertahun-tahun.

Jangan mudah terpengaruh dengan tawaran harga sofa yang murah walaupun anda dalam mood berjimat-cermat. Anda juga perlu memilih sofa yang berkualiti. Harga yang murah sememangnya akan menjimatkan perbelanjaan. Bagaimanapun tidak semestinya harga yang murah, sofa tersebut akan bertahan sehingga 10 tahun.

Sofa yang berkualiti mungkin akan membuatkan anda menghabiskan banyak wang. Bagaimanapun kerana kualiti yang boleh menjadikan sofa tahan lebih lama, anda tidak perlu menukar sofa dengan kerap dalam tempoh 10 tahun akan datang.

IMPIANA: Semoga dengan panduan yang diberikan dapat membantu anda untuk memilih sofa yang tepat. Jangan lakukan lagi kesalahan yang sama ketika anda berhajat untuk membeli sofa baru.

Melihat sentuhan rumah kecil yang terletak di Pasir Mas, Kelantan ini cukup menarik perhatian. Tambahan pula rumah ini dibina sewaktu musim PKP 1, 2 dan 3. Jom kita tengok perkongsian pemilik rumah ini dan apa coretan pemilik ini tetant kediamannya yang dibina bersebelahan sawah padi. Cukup indah pemandangan rumah ini. Kalau anda tak percaya jom IMPIANA kongsikan.

Alhamdulillah siap juga projek pkp 1 2 3 utk rumah rehat sy tengah bendang. Sebenarnya belum siap sepenuhnya lagi utk interior design tengah mencari idea lagi utk design.
Start pembinaan january 2021 dengan keluasan 368 sqft. Plan asal berkonsepkan studio 14×14 kaki dengan 1 ruang dapur kecil 5×8 kaki & 1 bilik air berkeluasan 5×6 kaki.
Keluasan berenda atas kolam 10×10 kaki.
Dalam gambar ni sy dah sediakan plan keseluruhan. Plan lukis je
Menara tinjau atas tu mula nya xde dlm plan, tp rasa macam rugi kalau x buat. Petang2 @ malam boleh santai2 minum teh sambil ditemani bulan dan bintang
Anggaran jumlah keseluruhan dlm rm50k sekali upah x termasuk landskap bunga2. Nanti dh siap deko dalaman sy share lagi ya. Semoga sedikit sebanyak boleh jadi inspirasi utk sahabat2 yg nak buat tiny house.

Lokasi : kg Belukar , Pasir Mas Kelantan
Kredit : Qaseh Canopy


Ini Langkah Mudah Hindar Serangga Perosak Sayuran Tanpa Guna Racun

Menanam sayur-sayuran sendiri sememangnya amat lah digalakkan kerana ia bebas daripada bahan kimia yang berlebihan sepertimana yang terdapat di pasaran. Sebenarnya tidak susah untuk menjaga pokok sayuran yang ditanam sendiri dari segi pembajaan dan serangan serangga perosak. Dalam masa yang sama tidak dinafikan serangga perosak akan hinggap dan memakan sayur-sayuran anda. Ini panduan dan langkah mudah untuk menghindar serangan serangga perosak tanpa menggunakan racun serangga.

Menjengah ke kediaman semi-D dua tingkat di kawasan membangun Bandar Parklands, Bukit Tinggi ini memberikan pengalaman baru kepada penulis. Terdapat suatu aura yang menenangkan dari taman ini. Pemandangan dan bunyi-bunyian mendamaikan memenuhi sekitarnya menerusi reka bentuk water feature ringkas sebagai focal point terletak di ruang santai menjadi latar belakang yang mendamaikan halwa telinga. Roslin dan suaminya sangat menggemari kehalusan seni bina kayu lalu mendapatkan perkhidmatan NBS Corporation Sdn.Bhd melalui majalah LAMAN bagi merealisasikan sebuah taman yang diidam-idamkan.

Tanah lapang di kediaman ini pada asalnya berkeluasan hampir 1800 kaki persegi. Kemudian pemilik mengunjurkan sebahagian struktur kediamannya bagi mendirikan sebuah dapur basah di bahagian belakang dan mengunjur ke tepi bilik pelbagai kegunaan di bahagian sisi. Tanah lapang yang diperuntukkan untuk membuat taman merangkumi keluasan hampir 1300 kaki persegi.

Taman kecil berkeluasan hampir 300 kaki persegi di bahagian kiri pintu masuk diserlahkan dengan rekaan decking berukuran 6 kaki lebar daripada kayu cengal bagi mewujudkan sense of welcoming kepada tetamu yang melalui ruang ini sebelum masuk ke dalam kediaman.  Oleh sebab ruang ini dihalangi struktur kediaman milik Roslin dan jiran, cahaya matahari tidak dapat mengenai sebahagian tanaman memerlukan peletakan batuan pebbles pelbagai saiz sebagai alternatif penggunaan rumput.

Overhead yang dicipta daripada cengal material sama dengan decking menjadikan ruangan ini lebih luas dan bersatu dengan kediaman. Manakala sebuah kerusi taman yang diletakkan di hadapan muka pintu mewujudkan ruang menunggu yang lebih intim di antara pemilik dan tetamu yang berkunjung. Ia mengubah sudut ini seratus peratus daripada asal yang hanya dijadikan laluan sementara sebelum masuk ke rumah.

Taman kedua di sebelah kanan pintu masuk merupakan kawasan utama yang dititik beratkan dalam reka bentuk taman di kediaman ini. Dengan keluasan 1000 kaki persegi, tanah lapang pada asalnya dihiaskan dengan tanaman dalam pasu berubah menjadi ruang santai yang begitu merehatkan. Tanaman ditanam secara berkelompok dengan pelbagai hierarki di sepanjang perimeter bahagian ini untuk mencipta kehijauan secara maksimum.

Plot penanaman di sudut ini lebih ketara kerana pemilihan tanaman yang pelbagai. Tanaman yang gemar kepada redup dipilih kerana cahaya matahari tidak dapat menembusi sepenuhnya di sudut ini. Antara yang menjadi pilihan adalah Raphis exelsa, Thaumatococcus daniellii dan Trandescantia spathacea ‘Compacta’. Penggunaan batu pemijak buatan simen menjadi penghubung di antara kawasan meletak kereta dan ruang santai utama.

Seterusnya, transisi antara ruang di teruskan kepada decking bersaiz 16 kaki x 14 kaki kayu cengal berbumbung kayu jenis sama. Sedikit perincian ukiran pada kekisi di bumbung menjadikan ruangan ini kaya dengan unsur kayu dan tradisional.  Ruang santai ini merupakan ruang utama yang menjadi pilihan pemilik dan pereka. Kehebatan kayu diserlahkan secara maksimum di ruangan ini. Dengan reka bentuk ala kampung, setiap penjuru  ruangan ini dikemasi kekisi beranda bagi menunjukkan had laluan.

Binaan pagar sebelum ini dijadikan perimeter bagi membina water feature yang memberikan kesinambungan di antara ruang tamu dan ruang santai tersebut. Dinding water feature didirikan menggunakan batu granit yang disusun secara rawak, kemudian dipasangkan dinding bagi water feature diperbuat daripada natural stone. Rekaan bumbung kayu diteruskan kepada bahagian atas water feature bagi mewujudkan privasi di ruang santai.

Binaan ini terus disambungkan ke kawasan decking dengan kehadiran sebuah kolam ikan koi yang mempunyai aras sama dengan decking. Ruang serba lengkap ini menjadi sebuah tempat eksklusif bagi pemilik berehat kerana reka bentuk separa terbuka bersambungan dengan ruang tamu kediaman. Kekisi pada bahagian bumbung menjadi penyaring udara dan pandangan sesuai dengan konsep santai yang dipersembahkan.

Bagi melengkapi sebuah ruang santai, perabot luar ringkas set meja dan kerusi disediakan biarpun pemilik senang duduk bersila di lantai decking menambah ciri ala kampung di taman ini. Secara keseluruhannya, kombinasi kehebatan kayu dan komposisi tanaman memberikan nafas baru kepada taman sedia ada dan pemilik sekeluarga menghargai kehalusan seni bina dan kepelbagaian material yang dipilih.

Siapa yang suka makan lobak putih ni? Tahukan khasiat lobak putih ni banyak sangat. Apabila bercakap pasal lobak, pasti terbayangkan lobak merah, betul tak? Namun hakikatnya, lobak putih juga tidak kurang hebatnya.

Tanam lobak putih ni memang syok sebab tanaman ini jenis nampak batang lobak keluar dari tanah bila dah matang. Paling best masa nak tuai, cabut dan pegang lobak tarik keluar dari tanah. Syok yaamat.

CK nak ajar macam mana nak tanam lobak putih, cara CK simple tapi hasilnya mantap.

1. Sediakan tong air
Cari tong air 200L belah 2, kalau tengok tong biru ni CK tak lubangkan. Sebab nak baja dan air 100% lobak ini ambil. Tapi jangan letak di tempat terbuka atau panas mesti letak bawah bumbung/ green house atau awning rumah.

ADVERTISEMENT

2. Buat campuran tanah
Bagi pokok jenis umbisi jangan guna tanah yang keras. Susah untuk lobak membesar. Boleh buat campuran macam ini; 2 baldi tanah sawit, 2 baldi tanah merah, 2 baldi sabut, 1 baldi sekam bakar, 1 baldi sekam mentah dan 500g baja wangi serbuk. Gaul semua campuran ini kemudian siram Soil treatment atau apa-apa Effective Microb (EM) untuk tanah.

3. Semai biji benih
Semai dulu biji benih lobak putih (boleh beli online) tapi jangan semai banyak. Sepokok satu lubang dalam tray semaian. Biji lobak putih jenis besar macam biji kangkung jadi cepat tumbuh. Kalau semai banyak macam CK, jenuh nak tanam. Kemudian pilih pokok yang betul-betul sihat untuk pindahkan.

4. Jarakkan sejengkal
Buat jarak sejengkal atau lebih setiap pokok, dan antara pokok. Sebabnya daun lobak putih tumbuh macam pokok sawi, lagi luas ruang lagi besar lobak kita akan dapat.

5. Siraman
Siraman kena ngam-ngam saja sebab CK tak lubangkan tong air sebelah bawah, jadi kalau air lebih nanti berenanglah lobak-lobak tu. Air siram basah saja, gunakan jari telunjuk cucuk dalam tanah. Kalau lembap tak perlu siram lagi.

6. Pembajaan
Cara pembajaan pula CK akan tabur baja wangi serbuk seminggu sekali dan siram dengan baja air LOF atau Single AB secara kerap tapi sikit-sikit. Lagi banyak kita buat pembajaan secara konsisten lagi besar lobak dan cepat hasil kita dapat. Disebabkan tempat tanam tiada lubang semua baja pokok dapat dengan banyak. Kesannya cepat pokok tumbuh membesar.

7. Kawalan serangga
Jangan lupa buat kawalan serangga seminggu sekali, secara semburan pada daun dan tanah. CK guna produk organik saja untuk buat kawalan ini.

8. Top up tanah
Bila nampak lobak putih mula keluar dari permukaan tanah, top up tanah. Tambah lagi banyak, lagi besar lobak akan dapat.

Insya Allah kalau buat yang CK ajar dalam 45-60 hari dah boleh tuai lobak putih. Bagus tanam atas bagi tinggi sikit macam buat rak, nanti nampak lobak putih ini menonjol atas tanah.

Semoga bermanfaat.

Zaman moden ni pun ramai sudah back to nature. Lebih gemar cara hidup yang sihat dengan mengamalkan pemakanan organik dan sebagainya. Hal ini termasuklah dalam perubatan. Ramai lebih gemar mengamalkan perubatan tradisional dari pengambilan pil atau ubatan yang diambil dari farmasi.

Sebelum ini, Laman Impiana ada kongsi beberapa resepi atau petua orang dulu-dulu untuk merawat beberapa penyakit antaranya ialah:

Kali ni, Laman Impaian nak ajak anda untuk cuba satu lagi resepi dari Thailand yang hanya menggunakan dua bahan untuk mengubati sakit lutut, menurunkan kadar asid urik dalam badan dan secara tidak langsung, bagi pengamalanya ia berupaya detox darah anda.
Teh herba thailand ini sangat ringkas, bahan-bahan yang diperlukan adalah seperti berikut:

4-5 batang serai
2-3 helai daun pandan
2 liter air

Cara-cara:
1. Rebus kesemua bahan selama 15 minit dengan api yang perlahan. Pastikan bekas atau periuk yang digunakan untuk merebus ditutup
2. Selesai merenih selama 15 mini, tutupkan api dan biarkan ia sejuk selama 15 minit
3. Minum air rebusan ini ketika masih hangat
Anda akan mengalami lawas yang kerap. Oleh itu, anda tidak digalakkan untuk ambil air rebusan ini 2 jam sebelum tidur. Jadikan minum rebusan ini sabagai amalan hari selama seminggu untuk melihat hasilnya.


Nak Struktur Kayu Tahan Bertahun-Tahun? Ini Cara Rawat Kayu Yang Perlu Anda Hadam

Mengapa Kayu Perlu Dirawat?

Salah satu jenis kulat yang mudah menyerang kayu ialah kulat pereput putih (Phanerocaete chrysosporium). Kulat ini daripada famili Basidiomicetes dan Ascomycetes yang merupakan penyebab utama reput putih pada kayu (Hataka, 1994 seperti disebut oleh Zheng dan Obbard, 2002). Sebagai langkah penjagaan terhadap kulat, kayu-kayuan terutama dari sumber yang kurang ketahanannya seperti kayu getah (Hevea brasiliensis ) perlu melalui rawatan awet sebelum digunakan. Walaupun proses merawat kayu memerlukan kos yang agak tinggi, tetapi pengalaman telah membuktikan bahawa jangka hayat kayu yang dirawat lebih panjang, mempunyai kekuatan fizikal yang jauh lebih baik serta menjimatkan kos bagi jangka masa yang panjang.

Tujuan Pengawetan Kayu

Rawatan awet terhadap kayu-kayu biasanya dilakukan dengan menggunakan bahan-bahan kimia. Rawatan ini penting kerana ia membantu mengekalkan ketahanan kayu dan memanjangkan usia terhadap rintangan cuaca ekstrem. Antara tujuannya ialah:

Ciri-ciri bahan pengawet:

Jenis-jenis Bahan Pengawet

Pengawet asas air

Pengawet asas minyak

Teknik sapuan cat terhadap permukaan kayu

Jika anda mempunyai struktur kayu di taman seperti gazebo, pergola, pagar kayu, dek kayu dan sebagainya anda wajib membuat rawatan kayu dalam tempoh dua atau tiga tahun sekali. Gunakan berus sebagai medium sapuan. Sebaiknya sapuan tersebut mestilah dua atau tiga lapisan kerana andai hanya sekali sapuan maka ia kurang berkesan dalam memberi perlindungan kepada permukaan kayu anda.

Sekarang, jarang betul nampak generasi muda mengulam kan? Kalau makan ulam pun gaya orang putih iaitu dengan salad. Orang terdahulu dari kita boleh jadi sihat antara puncanya ialah pengambilan ulam-ulaman tempatan. Setiap jenis ulam tempatan ni ada khasiatnya tersendiri. Terpanggil dengan kenyataan yang disiarkan oleh penulis buku Nota Parenting Ohsem menggalak ibu bapa untuk makan kacang botol, LAMAN Impiana nak selidik lah apa khasiat lain yang terdapat di dalam kacang botol.

Kacang botol boleh dimasak atau dijadikan ulam. Tapi, dalam banyak-banyak ulam, kenapa Taufiq Razif tekan kacang botol?
Nampak je cikai, hodoh dan murahan tapi khasiat kacang botol ataupun nama saintifiknya Psophocarpus Tetragonolobus sangat banyak!
Sangat tinggi Vitamin C. Kira-kira 18.3 mg Vitamin C dalam 100 gram kacang botol ni. Nak anak kita kulit cantik ke sistem imun yang kuat ke boleh la bagi anak kita makan kacang botol ni.

Protein 100 gram kacang ni pun melebihi protein yang ada di dalam 100 gram soya! Lagi berkhasiat kalau dicicah dengan budu. Sedap pun dapat, khasiat probiotik untuk kesihatan usus anak kita pun dapat!

Antara lain khasiat yang terkandung di dalam kacang botol adalah seperti:

1. kacang botol muda mempunyai banyak kalsium,besi dan vitamin A.
2. Mempunyai banyak protein.
3. Daunnya mempunyai 5-7% protein, vitamin A, vitamin C dan garam galian.
4. Kandungan asid amino kacang botol adalah sama dengan kacang soya.
5. Kacang botol dapat mengubati serangan demam campak.
6. Akar kacang botol dapat mengubati penyakit vertigo.
7. Air bancuhan daun kacang botol dapat digunakan untuk mencuci mata yang bengkak dan bisul yang bernanah.
8. Daun kacang botol ini juga boleh dimakan untuk mengubati ulser kulit.
9. Mengandungi 30% kandungan karbohidrat.

Sempena Hari Raya yang sudah hampir tiba, kalau nak rasa #Betulbetulraya datanglah ke Karnival Karangkraf pada 1-3 Jun 2018 di Kompleks Kumpulan Media Karangkraf Seksyen 15, Shah Alam Selangor bermula jam 2.00pm-2.00am. Ada pelbagai aktiviti #betulbetulbest dan jualan barangan raya yang #betulbetulviral daripada 50++ jenama online terkenal tau!

Pokok kesum antara tanaman yang campak je pun boleh hidup. Yang penting kondisi medium tanaman nya perlu sentiasa lembap. Tapi, ramai yang gagal sebab lupa nak siram. Jika anda jenis yang susah atau nak beri kan masa untuk menyiram pokok, penggunaan wadah lengkap sistem siraman sendiri (self watering) adalah terbaik.

Cara mudah semai daum kesum. Terlupa nak siram pun takde masalah..mula tanam 01/05/2020,hasil pad 09/06/2020.

1. Beli daun kesum dekat kedai. Asingkan batang dan daun.
2. Potong bekas kabus menjadi separuh

3. Ukur saiz span pada penutup kabus, lepas tu potong penutup kabus itu mengikut saiz span.
4. Masukkan span ke dalam lubang yang telah ditebuk tadi. Pastikan lubang yang ditebuk tidak terlalu longgar
5. Kelarkan span menggunakan pisau bgi memudahkan semaian batang kesum.

6. Bancuh baja “A” dan “B” dengan air dalam bekas kabus

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!


Lakukan 4 Langkah Ni Selamatkan Tanaman Layu Selepas Pulang Bercuti Raya

Merawat tanaman bukan lah hal yang mudah kerana ianya harus konsiten. Mulai dari menyiram. memberi baja sehinggalah penyediaan lingkungan yang sesuai dengan keperluan tanaman. Namun, masih terdapat tanaman yang tetap bermasalah, layu dan lalu mati walaupun segala perhatian telah diberikan sewajarnya.

Selain itu juga, bagi anda yang baru pulang dari percutian yang panjang, antara perkara yang anda tidak ingin lihat adalah tanaman yang layu, kering kontang selepas pulang dari percutian. Tapi jangan lah terus di buang atau diabaikan tanaman tersebut. Ia masih boleh diselamatkan.

Walaupun kelihatan tanaman anda gagal, menurut Richard Cheshire, ahli tanaman di Patch Plants, kemungkinan besar ia masih boleh diselamatkan. Berikut 4 langkah yang boleh anda lakukan untuk menyelamatkan tanaman anda:

Artikel berkaitan: Ikut Pantang Larang Tanam Pokok Dalam Pasu Ini Agar Pokok Subur Dan Merimbun

Jika tanaman anda jenis berbatang keras atau kayu, cuba kupas sedikit dengan perlahan-lahan dan periksa bahgian dalam batang. Jika anda melihat bahagian dalam masih segar, ini menunjukkan tanaman anda masih boleh diselamatkan. Akan tetapi, sebaliknya jika ia kelihatan kering dan berubah warna coklat.

Pangkas atau buang pada bahagian-bahagian yang rosak, mati, kekuningan atau pun kelihatan layu dengan segera. Kaedah ini berupaya menggalakkan akar dan nutrisi untuk terus memberi fokus pada bahagaian tanaman yang masih berpotensi untuk terus hidup

Jika kelihatan tanaman anda layu sahaja, cuba berikan siraman segera. Akan tetapi, pastikan siraman dilakukan dengan betul. Tidak terlalu banyak hingga menyeabbkan tanah bertakung air. Hal ini hanya akan memudaratkan tanaman anda. Lakukan siraman sedikit demi sedikit namun teratur

Setelah melepasi tahap kritikal dan kelihatan tanaman mula stabil, anda boleh lakukan pembajaan. Perkenalkan dengan pembajaan organik yang ringan terlebih dahulu untuk membekalkan semula keperlua tanaman

Fiddle Fig antara tanaman hiasan yang menjadi pilihan kegemaran ramai. Pokok Fiddle Fig atau nama saintifiknya Ficus lyrata tergolong dalam famili Moraceae. Pokok Fiddle Fig juga dikenali sebagai Fiddle leaf Fig.

Daunnya agak lebar dan kelihatan seperti daun pokok ketapang. Pokok hiasan ini merupakan salah satu pokok hiasan sesuai ditanam sebagai tanaman landskap di luar rumah. Pokok Fiddle Fig boleh tumbuh sehingga mencapai ketinggian lima meter.

1. Potong bahagian batang yang paling atas.

2. Dari satu batang nanti ada yang bercabang hingga tiga dahan dan empat dahan yang baharu.

3. Paling penting ketika memotong dahan, pastikan potong di bahagian internode.

4. Hasil keratan batang yang telah dipotong itu bolehlah direndam terus dengan air untuk membiakkan lagi pokok hiasan ini.

5. Boleh juga dicucuk terus di atas tanah untuk membiakkan pokok hiasan ini.

Pokok hiasan ini juga sesuai tanam di dalam rumah kerana tidak memerlukan pencahayaan yang banyak. Sebenarnya pokok Fiddle Fig adalah spesies tanaman hutan yang paling mudah dipelihara dan tidak memerlukan penjagaan yang terlalu rumit.

Tidak memerlukan banyak air, anda boleh menyiram pokok Fiddle Fig dua kali seminggu atau bila perlu sahaja.

Geram kan tengok pokok bunga kertas orang dalam satu pokok ada pelbagai warna. Nak beli, harganya bukan main berpinar mata. Menggigil duit keluar dari poket. Tapi kalau dah minat, apa pun sanggup kan.

Sebenarnya, tidak lah susah untuk hasilkan pokok bunga kertas pelbagai warna. Ada 3 teknik kahwin atau cantuman pokok bunga kertas untuk hasilkan pelbagai warna.

Cantuman Baji
Ini antara teknik yang sentiasa menjadi pilihan kepada pembiak, pengusaha mahupun peminat bunga kertas. Teknik ini lebih mudah dan 80% berhasil. Ia menggunakan pucuk yang muda dari jenis berbeza dicantumkan pada pucuk penanti yang merupakan pokok utama melalui belahan pada ranting pucuk. Lebih mudah, anda tengok video yang disediakan.

Cantuman Sisi
Teknik ini menjadi pilihan pengusaha dan peminat bunga kertas di Thailand. Ia merupakan teknik yang sedikit sukar kerana perlu melakukan cantuman pada bahagian batang kulit atau dahan yang telah matang.

Selain itu juga, teknik ini berisiko memberi ancaman penyakit kepada pokok terutamanya jika bahagian kulit yang dipotong untuk tujuan cantuman tadi tidak dijaga baik. Tapi yang menariknya, teknik ini sesuai untuk dilakukan pada bahagian akar pokok. Ini bersesuaian untuk peminat bonzai yang kerap mereka bentuk dan ingin memberi kelainan kepada pokok bunga kertas mereka.

Tapi jika kedua-dua teknik ini masih gagal, pilihan terakhir adalah dengan menggunakan teknik gabungan

Gabungan
Kaedah ini perlu dilakukan ketika pokok masih kecil maupun muda. Dalam satu pasu ditanam beberapa jenis atau warna bunga kertas secara rapat. Perlahan-lahan batang yang lembut di didik untuk melentur supaya kedudukan bunga yang dihasilkan tersusun secara harmoni. Nanti tidak ada lah sebelah warna putih, sebelah warna kuning dan sebelah lagi warna ungu.

Nak nampak ia macam pelbagai warna bercampur anda perlu tentukan arah pergerakan melalui lenturan dahan dan batang pokok. Untuk mengekalkan posisi lenturan tersebut, ikat dengan pita pertanian. Bila dah besar, pokok bunga kertas tadi akan kelihatan seperti satu.

Siapa yang suka makan lobak putih ni? Tahukan khasiat lobak putih ni banyak sangat. Apabila bercakap pasal lobak, pasti terbayangkan lobak merah, betul tak? Namun hakikatnya, lobak putih juga tidak kurang hebatnya.

Tanam lobak putih ni memang syok sebab tanaman ini jenis nampak batang lobak keluar dari tanah bila dah matang. Paling best masa nak tuai, cabut dan pegang lobak tarik keluar dari tanah. Syok yaamat.

CK nak ajar macam mana nak tanam lobak putih, cara CK simple tapi hasilnya mantap.

1. Sediakan tong air
Cari tong air 200L belah 2, kalau tengok tong biru ni CK tak lubangkan. Sebab nak baja dan air 100% lobak ini ambil. Tapi jangan letak di tempat terbuka atau panas mesti letak bawah bumbung/ green house atau awning rumah.

ADVERTISEMENT

2. Buat campuran tanah
Bagi pokok jenis umbisi jangan guna tanah yang keras. Susah untuk lobak membesar. Boleh buat campuran macam ini; 2 baldi tanah sawit, 2 baldi tanah merah, 2 baldi sabut, 1 baldi sekam bakar, 1 baldi sekam mentah dan 500g baja wangi serbuk. Gaul semua campuran ini kemudian siram Soil treatment atau apa-apa Effective Microb (EM) untuk tanah.

3. Semai biji benih
Semai dulu biji benih lobak putih (boleh beli online) tapi jangan semai banyak. Sepokok satu lubang dalam tray semaian. Biji lobak putih jenis besar macam biji kangkung jadi cepat tumbuh. Kalau semai banyak macam CK, jenuh nak tanam. Kemudian pilih pokok yang betul-betul sihat untuk pindahkan.

4. Jarakkan sejengkal
Buat jarak sejengkal atau lebih setiap pokok, dan antara pokok. Sebabnya daun lobak putih tumbuh macam pokok sawi, lagi luas ruang lagi besar lobak kita akan dapat.

5. Siraman
Siraman kena ngam-ngam saja sebab CK tak lubangkan tong air sebelah bawah, jadi kalau air lebih nanti berenanglah lobak-lobak tu. Air siram basah saja, gunakan jari telunjuk cucuk dalam tanah. Kalau lembap tak perlu siram lagi.

6. Pembajaan
Cara pembajaan pula CK akan tabur baja wangi serbuk seminggu sekali dan siram dengan baja air LOF atau Single AB secara kerap tapi sikit-sikit. Lagi banyak kita buat pembajaan secara konsisten lagi besar lobak dan cepat hasil kita dapat. Disebabkan tempat tanam tiada lubang semua baja pokok dapat dengan banyak. Kesannya cepat pokok tumbuh membesar.

7. Kawalan serangga
Jangan lupa buat kawalan serangga seminggu sekali, secara semburan pada daun dan tanah. CK guna produk organik saja untuk buat kawalan ini.

8. Top up tanah
Bila nampak lobak putih mula keluar dari permukaan tanah, top up tanah. Tambah lagi banyak, lagi besar lobak akan dapat.

Insya Allah kalau buat yang CK ajar dalam 45-60 hari dah boleh tuai lobak putih. Bagus tanam atas bagi tinggi sikit macam buat rak, nanti nampak lobak putih ini menonjol atas tanah.

Semoga bermanfaat.


Buat Bekas Hidroponik Guna Besen Kedai RM 2, Ini Hasilnya

Nak berkebun atau bercucuk tanaman tak semestinya perlu modal yang banyak dan peralatan khas. Macam sistem tanaman sayur guna hidroponik. Satu bekas yang mampu memuatkan 20 hingga 30 pokok pun harganya dah RM20-30. Sekarang ni pulah dah tren pakai paip PVC. Nampak macam murah sebab Boleh DIY sendiri. Tapi hakikatnya, paip PVC tu pun harga sebtanag dah berapa puluh ringgit.

Jom berkebun. Mari sini kita nak ajar buat bekas hidroponik. Jimat duit poket suami aku. Dah tak payah fikir nak beli sayur. kalau ada jumpa atau beli air dalam cawan plastik jangan buang. Boleh buat bekas tanam hidroponik. Tak guna bekas-bekas khas.

Bahan-bahan:

Cawan plastik terpakai
Tray atau besen empat segi kedai RM 2
Polyform beli dekat kedai alat tulis RM 2
Span basuh pinggan (sebagai pilihan boleh guna sabut kelapa siap proses)
Tali mop atau kain perca
Benih sayur
Baja AB

Cara-cara:

1. Potong polyform ikut saiz tray RM 2 tadi

2. susun cawan atas polyform tersebut untuk menentukan jarak dan ukuran lubang untuk letak cawan yang perlu disediakan.

3. Potong lakaran yang telah disediakan dengan menggunakan pisau

4. guna gunting dan buat lubang sedikit pada bucu cawan

5. Dah siap lubang di kanan dan kiri boleh masuk kain atau tali mop

6. Susun cawan atas polyform yang telah di tebuk tadi

7. Potong span basuh pinggan berukuran 1×1 inci dan potong sedikit sebagai ruang tanaman

8. Basahkan span sepenuhnya dengan baja AB dan semai biji benih atau masukkan anak pokok pada bahagian belahan yang telah disediakan

9. Masukkan ke dalam cawan dan bancuh kan baja AB Ke dalam besen.

Sukulen menjadi semakin popular kerana dua sebab. Pertama, mereka adalah menarik dan keduanya mereka hampir-hampir tidak dapat dimusnahkan. Tumbuhan ini dapat menyesuaikan diri dengan keadaan kering di seluruh dunia, dari Afrika hingga ke gurun-gurun di Amerika Utara. Kita bernasib baik kerana penyesuaian mekanisma ini telah menjelmakan kepelbagaian bentuk dalam bentuk tumbuhan yang menakjubkan, termasuklah daunnya berbentuk pendayung, padat melata, dan rimbun atau turutan daun seperti air mata bercucuran.

Sebagai kumpulan, sukulen adalah sebahagian daripada tumbuhan yang begitu dikenali ramai seperti spesies Aloe dan Agave. Kaktus merupakan kumpulan unik dalam siri sukulen. Sukulen juga dapat menyerlahkan penampilan mereka terutamanya sebagai tanaman di dalam bekas atau pasu.

Habitat

Kebanyakan sukulen boleh didapati di kawasan-kawasan kering seperti savana, separuh gurun dan gurun. Suhu yang tinggi dan kadar penyejatan yang rendah memaksa tumbuhan ini untuk mendapat dan mengumpul air untuk terus hidup di musim kering yang panjang. Sukulen kadangkala menjadi seperti epipthytes atau tumbuhan udara. Ini berlaku kerana mereka hanya atau tidak langsung bersentuhan dengan tanah, dan semuanya bergantung kepada kebolehan mereka untuk menyimpan air dan mendapatkan nutrien melalui cara lain. Fenomena ini boleh dilihat pada spesies Tillandsia. Sukulen juga banyak didapati dari spesies tumbuhan di persisiran pantai dan tasik yang kering, yang terdedah kepada kadar larutan mineral yang tinggi dan merbahaya kepada spesies tanaman yang lain.

Menanam Sukulen

Tidak kira apa jenis sukulen yang kita tanam, peraturannya adalah sama. Berikut merupakan langkah-langkah umum yang perlu diberi perhatian untuk mendapatkan sukulen yang berkualiti:

Sukulen sukakan cahaya terang. Perhatikan daun-daunnya bagi mengenal pasti cahaya yang diterima mencukupi atau sebaliknya. Kebanyakan spesies akan terbakar sekiranya ia terdedah kepada sinaran matahari secara mengejut. Daunnya akan bertukar perang atau putih akibat mengelupas dan tisu lembutnya akan musnah. Sebaliknya, sukulen yang tidak menerima cahaya secukupnya akan mula meregang, batangnya memanjang dengan jarak daun yang jauh. Keadaan in dipanggil sebagai asetoliation. Sebagai solusi, pastikan sukulen menerima cahaya yang cukup dan mereka perlulah dipangkas ke bentuk asal.

Sukulen dapat bertahan di dalam cuaca lebih sejuk daripada sangkaan ramai. Di kawasan gurun, di mana selalu berlakunya perbezaan suhu yang amat ketara di antara malam dan siang, sukulen mampu bertahan di dalam cuaca yang sejuk, kadangkala sehingga ke paras 40° F. Secara idealnya, suhu paling sesuai untuk sukulen adalah di antara 70° F dan 85° F pada waktu siang dan di antara 50° F ke 55° F di waktu malam.

Sukulen perlu disiram dengan banyak terutamanya ketika musim kemarau. Kombinasi spesies sukulen yang ditanam di dalam bekas atau pasu perlu dibiarkan kering di antara waktu menyiram, tetapi elakkan dari menyiram secara berlebihan. Semasa musim hujan, spesies ini berkeadaan dorman, jadi kurangkan aktiviti penyiraman kepada setiap dua bulan. Penyiraman secara berlebihan dan tumbuhan mereput adalah merupakan penyebab utama kegagalan tumbuhan tersebut untuk hidup. Namun perlu ditekankan bahawa sukulen yang disiram secara berlebihan pada mulanya akan kelihatan sihat. Tanpa kita sedari, punca kematian telah pun tercetus di bawah tanah iaitu apabila akarnya mulai rosak, serta ia mula menjalar ke atas dari sistem. Oleh itu, jangan biarkan akar sukulen terendam di dalam air.

Berikut merupakan simptom biasa yang memudahkan kita mengenal pasti  sama ada sukulen tersebut menerima kurang atau lebih jumlah air siraman:

Sukulen yang menerima air secara berlebihan akan menjadi lembut dan berwarna pudar. Daunnya menjadi kuning atau putih dan seterusnya akan hilang warna. Tumbuhan yang berada dalam keadaan ini sukar untuk dipulihkan, tetapi anda boleh cuba untuk mengeluarkannya dari bekas dan periksa akarnya. Sekiranya berwarna coklat dan reput, potong akar-akar tersebut dan masukkan balik ke dalam bekas bersama dengan media tanah yang lebih kering. Alternatif lain, potong sebahagian batangnya dari pokok induk dan lakukan pembiakan.

Sukulen memerlukan air yang banyak pada awal pertumbuhannya. Tumbuhan yang menerima air siraman yang tidak mencukupi akan mula berhenti membesar, kemudian daun-daunnya akan gugur. Mereka juga akan membentuk bintik-bintik coklat di atas daun.

Sukulen yang ditanam di dalam bekas atau pasu seeloknya mengandungi media tanah yang mudah kering. Sekiranya anda tidak mempunyai akses kepada media sebegini, lakukan pengubahsuaian kepada campuran media biasa dengan menambah bahan bukan organik seperti perlite bertujuan untuk menambah kadar pengaliran udara dan air. Tumbuhan ini biasanya mempunyai akar yang cetek yang membentuk seperti lapisan tikar padat hanya beberapa milimeter di bawah permukaan tanah.

Sukulen yang ditanam di atas tanah gemar kepada tanah yang sedikit berasid, pH di antara 5.5 ke 5.6. Sekiranya tanah tersebut terlalu berpasir, campurkan sedikit bahan organik untuk memelihara lembapan cukup bagi tumbuhan tersebut menggunakannya. Manakala bagi tanah liat, membina batas adalah pilihan terbaik.

Semasa waktu pembiakan musim panas, lakukan pembajaan sebagaimana diperlukan oleh  spesies tumbuhan lain. Elakkan melakukan aktiviti membaja semasa musim hujan.

Terdapat lebih 5000 jenis mangga yang di tanam di seluruh dunia. Ia boleh mencapai ketinggian sehingga 32 meter bergantung kepada jenis dan boleh hidup hampir 100 tahun dengan penjagaan yang rapi.

Di beberapa negara Asia seperti Thailand dan Indonesia, menggunakan kaedah tanaman pokok mangga di dalam pasu atau dikenali dengan nama Tabulampot. Ia lebih mudah diuruskan dan hasilnya juga lumayan.

Sebenarnya, tak susah tanam mangga dalam pasu. Hanya 3 langkah

1. Pemilihan benih.
Pilih benih dari mangga jenis mangga Chuk Anan, Epal, dan Nam Dok Mai. 3 jenis mangga ini adalah jenis senang berbuah. Manakala jenis seperti mangga Harum Manis pun boleh, cuma tidak sekerap 3 jenis ini.
Pemilihan benih pula boleh didapati dalam bentuk anak pokok yang sudah siap dikawinkan atau di “tut” dari pokok induk yang berkualiti dari nursery-nursery berdekatan anda. Kalau diambil dari biji buah, akan memakan masa yang agak lama untuk menghasilkan buah. Jadi beli terus di nursery, lebih mudah dan cepat.

2. Cara penanaman.
Dapatkan pasu plastik/tanah liat bersaiz besar lebih kurang diameter 60cm, atau tong drum (bahagi 2, tebuk lubang kecil dibawah supaya air boleh mengalir keluar). Masukkan selapis serbuk kayu gergaji ataupun cocopeat 1/3 pasu. Selepas itu masukkan tanah campuran top soil + cocopeat atau tanah topsoil sahaja (mana-mana tanah yang nursery jual pun boleh). Jangan lupa masukkan pokok sebelum siap isi tanah dalam pasu ya. Fungsi masuk serbuk kayu/cocopeat adalah untuk air mengalir keluar dari pasu, supaya pasu tidak menakung air. Kalau air bertakung, pokok boleh rosak.

3. Pembajaan.
Dari segi pembajaan pula, boleh pakai baja buah yang terdapat di nursery berdekatan anda. Untuk perkongsian kandungan NPK baja yang boleh digunakan adalah 15:15:15 atau 17:17:17:2, atau baja tahi ayam sahaja. Baja perlu diletak lebih kurang 2/3 kali sebulan. Siram sehari dua kali untuk tanah kekal lembab dan tempatkan pokok di bawah cahaya matahari terus.

Tomato salah satu tanaman yang wajib ada di dalam kebun sayur anda. Akan tetapi, pokok tomato memerlukan ruang yang agak luas dan saiz pokoknya tinggi. Bagi anda yang mempunyai kekangan ruang, hal ini sangat membataskan.

IMPIANA nak cadangkan untuk anda gunakan teknik atau kaedah tanaman tomato “upside-down”. Kaedah ini banyak digunakan oleh negara-negara barat kerana ia lebih mudah untuk diselanggara selain hasilnya mudah untuk dituai. Tambahan, rimbunan tomato yang tergantung mengindahkan lagi landskap kitchen garden anda.


Buat Sendiri Play-Doh Dari Tepung Gandum, Anak Nak Main Pun Selamat

Sedar tak sedar, PKP (Perintah Kawalan Pergerakkan) dah masuk hari ke-17 (3/4/20). Dalam tempoh ni, kesian tengok anak-anak terperap dalam rumah. Mak-mak pun mula pening nak cari aktiviti anak-anak.

Mencari permainan menarik yang selamat untuk anak? ini salah satunya. Tak perlu risau pun kalau anak termakan

Bahan-bahan:
1 cawan tepung gandum
1 cawan air
½ cawan garam
1 sudu makan minyak masak
Pewarna makanan pilihan
*1 sudu makan cuka (sebagai pilihan boleh juga guna cream of tar tar. tak nak pakai tak apa sebab cuka dan cream tersebut berfungsi untuk bagi ia tahan lama)

Cara-cara:
1. Campurkan semua bahan dalam periuk. Sebaiknya pakai periuk jenis non-stick 2. Kacau rata dan pastikan tepung tak berketul
3. Buka api dapur paling kecil dan kacau doh sampai kental. Tutup Api dan biarkan sejuk 4. Boleh simpan doh dalam bekas kedap udara atau ziplock bag

Nak tahu macam mana? Jom kita belajar cara membuat roman shade Fazlina Samsuddin ini

Bahan-bahan:
Wallpaper kalis air
Gam serbaguna
Pita pelekat kertas
Double side tape
Tali (macam tali jala tu)
Gunting
Pisau
Stapler tembak
Kayu 1 inci
Skru cangkuk
Velcro tape
Lidi sate (kalau ada kayu halus yang panjang seperti saiz lidi sate lebih sesuai. Potong hujung lidi yang tajam

Cara-cara:
1. Ukur saiz tingkap yang akan diletakkan roman shade. Ukuran diambil tinggi x lebar.

2. Dah dapat ukuran, potong wallpaper mengikut keperluan tingkap. dan lipatkan dua (anggaran 1.2″) di bahagian atas wallpaper dan gam kan. Guna double side tape pun boleh, Bahagian tepi pun lipat juga dan gam kan. Ini bermakna, dari ukuran asal tingkap tadi anda perlu lebihkan 1.2″ di bahagian atas, bawah dan sisi sebagai kemasan

3. Mulakan lipatan seperti kipas dari bawah wallpaper. Untuk lipatan pertama, anda perlukan ukuran 7 inci dan berikutnya 8 inci sehingga atas. Untuk lipatan yang paling atas bagi basinya lebih sedikit lebih kurang 2 inci untuk nampak lebih cantik. ini bermakna, lipatan paling atas keseluruhanya 10 inci tinggi.

4. Buat batang penyokong roman shade dari lidi sate. Untuk cantumkan lidi tadi jadi panjang gunakan pita pelekat kertas

5. Aturkan batang lidi yang telah siap dicantum tadi atas garisan lipatan pada wallpaper dan lekatkan dengan pita pelekat sepanjang lidi. Hanya tinggalkan ruang kanan dan kiri (6 inci) dari sisi tidak terlekat sebagai tempat ikat tali nanti.

6. Ambil kertas lain atau wallpaper yang sama, tampalkan di bahagian belakang wallpaper sebagai kemasan. Jangan lupa tebuk lubang untuk tujuan kita ikat tali untuk tarik pada bahagian yang tidak dilekat dengan pita pelekat kertas

7. Ikat tegang dan kemas tali pada bahagian yang tidak dilekatkan tadi dan biarkan basi banyak di bahagian atas sebagai tempat pemegang untuk ditarik. Perlahan-lahan tarik tali yang melekat pada batang sokongan roman shade. dah hampir siap dah.

8. Bahagian atas, lekatkan velcro tape untuk memudahkan ia digantung pada bingkai

9. Untuk tempat menggantung, gunakan batang kayu 1 inci dengan panjang mengikut kelebaran roman shade tadi. Balutkan kayu tersebut terlebih dahulu dan letakkan skru cangkuk sebagai tempat pemegang tali dan tape velcro di bahagian hadapan sebagai tempat tampal wallpaper tadi. Setelah siap, drill kan kayu tersebut pada bahagian atas tingkap.

p/s: dalam gambar ni saya guna polystren dulu sementara nak cuba letak di dinding

10. Dah drill kayu pada tingkap, masukkan tali pada penyangkuk skru tadi dan pastikan basi kedua-dua tali terletak di sebelah kanan untuk memudahkan ia di tarik. Lekatkan velcro tape pada wallpaper terus di atas bingkai kayu 1 inci tadi. SIAP

Tingkap nako kebiasaannya mudah dijumpai di kediaman yang telah berusia binaanya. Sekarang ini reka bentuk rumah sudah semakin moden dan tidak lagi menggunakan tingkap nako. Paling tidak sliding window. Tapi kalau anda perasan, bagi pembangunan yang berkonsepkan industri dan minimalis, tingkap nako ini telah diguna pakai semula. Jadi bagi anda yang kediamannya menggunakan tingkap nako, jangan sedih. Ia masih ada nilai yang tersendiri.

Seperti yang dikongsikan oleh Pn Suhana Mat Rasau. Tidak peduli andai ada orang cakap tingkap nako sudah tidak trend, tapi idea yang diolah dapat memberi nafas baru kepada tingkap kediamannya. Malah kini menjadi trend pula. Apa yang dilakukan oleh Pn. Suhana bukanlah sesuatu yang rumit dan menelan belanja yang banyak, cukup sekadar lekatkan mirror sticker pada setiap bilah tingkap.

Nak tahu cara pasang mirror sticker pada tingkap nako? anda perlu ikut 6 langkah mudah dan cepat ini

Bahan-bahan:

1 gulung Mirror sticker (saiz 90cmx2cm @RM23.50)
Air bercampur sabun
Gunting atau pisau
Pen marker

Cara-cara:

1. Keluarkan cermin dari bingkainya dan cuci bersih. Masa ini lah akak excersice, mana yang tidak pernah cuci tu boleh la bawak-bawak dicuci ye.

2. Dah kering betul, letak cermin atas gulungan mirror sticker. Ambil marker pen dan lukis ikut bentuk cermin. Kepingan  mirror sticker yang sudah siap dilukis tadi dijadikan sukatan untuk memudahkan ketika proses memotong bilah lain nanti

– Potong mirror sticker ikut panjang dan lebar yang telah di tanda

3. Basahkan cermin dengan air yang bercampur sabun sikit.

4. Buka kepingan plastik dari mirror sticker yang telah dipotong. Plastik lapik ini sangat nipis kena betul-betul tengok untuk kopek tu

5.Tampal pada cermin yang permukaannya licin dan rata. bukan yang bertekstur tau dan ratakan elok-elok. Gunakan kain untuk tolak mirror sticker dari tengah ke tepi di samping hilangkan gelembung udara (air bubble)

6. Cermin yang telah siap dipasang mirror sticker letakkan kembali dibingkai tingkap

Ini gambar bahagian dalam dan luar tingkap setelah dipasang mirror sticker. Mudah sahaja nak pasang tambahan pula kos murah dan tak makan masa yang lama pun.

Sumber:  Pn Suhana Mat Rasau.

Laci yang menggunakan rail atau track biasa, kalau dapat kat mak-mak yang jenis kerja cepat memang berdentum-dentum bunyi masa nak tutup. Apa kata, tukar track lama kepada jenis soft closer. Dulu memang mahal track ni, tapi dekat shopee harganya tak sampai RM 10 pun. Nak tukar pun mudah je. Tapi sebelum beli, pastikan saiz atau panjang track sama dengan yang lama. Hal ini turut dilakukan oleh Ahmad Ruim di dalam group Tukang Apa Hari Ini.


(GAMBAR) Laman Kampung Banyak Guna Pasu Nampak Lebih Kemas dan Menarik

PROFIL TAMAN
Lokasi : Manir, Terengganu
Nama Pemilik : Hasmuni Bin Bahaman
Jenis kediaman : Rumah kampung
Konsep taman : Kampung
Tempoh huni : 15 tahun

Kehidupan di kampung banyak mengajar kita erti bermasyarakat. Persekitaran yang damai dan tenang menyenangkan komuniti berhubung mesra dan saling membantu. Banyak masa santai digunakan untuk mengeratkan silaturahim dan selebihnya memenuhi keinginan tertentu setelah kerja-kerja harian diselesaikan. Antara lain, ada di kalangan mereka yang mempunyai minat dalam menghias halaman kediaman mereka.
Majoritinya halaman rumah kampung adalah luas. Selain menyediakan ruang sebagai tempat anak dan cucu bermain, kebiasaannya pemilik rumah akan menghiasi halaman mereka dengan pokok buah-buahan, bunga-bunga dan tanaman herba. Satu keganjilan sekiranya terdapat rumah yang tidak dipenuhi dengan pokok-pokok hiasan.

Edisi LAMAN Impiana kali ini berpeluang memaparkan keindahan sebuah taman kampung di Beladau Kolam, Manir, Terengganu Darul Iman. Rumah kampung yang dimiliki oleh sepasang suami isteri ini memperlihatkan hiasan halamannya yang berbeza. Setiap spesies tanaman dipilih, dijaga rapi dan disusun indah, menzahirkan kreativiti pemiliknya.

Menurut pemilik “Kediaman ini asalnya adalah peninggalan ibu mertua saya. Memandangkan tiada sesiapa yang menguruskan kediaman ini jadi saya sekeluarga mengambil keputusan untuk berpindah ke sini sejak 15 tahun dahulu. Saya pula sememangnya minat dengan seni hiasan landskap maka saya cuba untuk mencantikkan halaman kediaman ini sedikit demi sedikit sehingga sekarang. Segala-galanya saya lakukan hasil kerja tangan sendiri bermula dari menanam pokok hinggalah ke kerja-kerja kayu”, terang pemilik ramah.

Elemen yang menarik perhatian di kediaman pemilik salah satunya adalah laluan pejalan kaki. Penggunaan bahan berlainan sebagai kemasan laluan pejalan kaki, menyediakan alternatif kepada tetamu. Alternatif pertama, menggunakan kemasan batu-batu kecil dan digabungkan bersama batu bata bersaiz sama berwarna perak bertindak sebagai edging, memisahkan dengan spesies tanaman. Manakala alternatif kedua, pemilik memilih gabungan kepingan konkrit dan diselang-selikan dengan hamparan rumput. Batu-batu kerikil mengambil tempat di kiri kanan laluan ini secara tidak langsung menjadikan laluan lebih luas. Tetamu pasti akan merasai kelainan tekstur apabila berpeluang menggunakan kedua-duanya. Pemilik bijak memilih dan menyusun elemen-elemen ini agar kelihatan seimbang.

Selain daripada itu, pemilik juga menggunakan bongkah-bongkah batu bersaiz sederhana berwarna perang yang diletakkan secara berkelompok dan individu. Kelihatan juga struktur binaan konkrit yang dihiasi lampu hiasan.

Apa yang menariknya dan paling ketara ialah, pemilik banyak menggunakan pasu pelbagai bentuk, saiz, ketinggian dan warna di sekitar kediamannya. Susun atur, peletakan dan kombinasi elemen landskap kejur tersebut begitu harmoni berada di celah-celah spesies tanaman yang lain. Kaedah penggunaan pasu, selain daripada menyenangkan kerja-kerja penyelenggaraan, ianya juga dapat mewujudkan kelainan kepada taman ini.

Walaupun halamannya tidak sarat dengan pelbagai spesies tanaman, namun ternyata pemilihan spesies tertentu begitu menyerlah dan amat berbeza berbanding dengan rumah-rumah di sekitarnya. Pemilik banyak menggunakan spesies Cycad sebagai kunci pemilihan landskap lembut. Tetamu sudah pasti teruja dengan susun atur dan hierarki spesies tanaman ini. Spesies Cycas rumphii, yang mempunyai kadar pertumbuhan agak lambat bukan sahaja ditanam di kawasan tanah lapang, malah terdapat juga yang ditanam di dalam pasu. Kaedah penanaman, lokasi dan hierarki spesies ini akan menarik tumpuan tetamu bila berada di taman ini.

Pemilihan spesies yang membesar ke atas dan tumbuh secara individu memudahkan penjagaan dan tidak kelihatan serabut. Spesies Aloe vera, Yucca spp, Alocasia macrorrhizos, Draceana draco, Sansevieria trifasciata atau pokok lidah jin dan Heliconia kelihatan begitu menarik kerana kepelbagaian warna daunnya.

Bagi menyuntik rona, spesies Wedelia tribolata ditanam secara kelompok bersama-sama dengan tanaman renek berwarna yang lain, di tepi laluan pejalan kaki. Pokok memanjat berdaun lebat ditanam pada bahagian struktur trelis di satu sudut, bagi memberi teduhan di bahagian serambi rumah pada waktu-waktu tertentu, membolehkan pemilik sekeluarga berehat di ruang tersebut. Pokok-pokok Bucida pula bertindak sebagai pokok utama kelihatan begitu menyerlah dengan dedaun putihnya.

Pemilihan spesies tanaman tersebut bukan sahaja menjimatkan ruang. Lebih dari itu, ianya memerlukan penjagaan yang minimum. Justeru masa, tenaga dan perbelanjaan boleh dikurangkan bila mana soal penjagaan diambil kira.

“Urusan penjagaan taman ini semuanya saya lakukan sendiri, dari segi menanam, membina struktur kejur, membaja, menyiram dan segala-galanya adalah keringat sendiri tanpa bantuan sesiapa. Bagi saya tiada istilah penat atau berat kerana minat yang menebal. Kebiasaannya masa yang diperuntukkan tidak menentu, sekitar dua atau tiga jam saya habiskan ketika berada di taman”, tambah pemilik lagi.
Menurut pemilik lamannya tidak pernah memberi sebarang masalah asalkan rajin menjaga maka maintenance pasti mudah dan tidak rumit.

Terdapat pelbagai cara untuk membiakkan tanaman berbuah. Namun cara yang paling cepat dan memastikan baka yang dihasilkan terbaik adalah melalui keratan batang, tut dan cantuman dewasa.Bagi tanaman yang telah tua dan tidak produktif, cantuman dewasa adalah langkah terbaik. Kebanyakkan pengusaha ladang buah seperti durian dan mangga telah memperaktikkan kaedah ini.

Salah satu kaedah yang boleh di usahakan adalah melalui cantuman mata tunas. Kaedah dan peralatan yang diperlukan untuk melakukan cantuman mata tunas sama seperti cara cantuman dewasa yang lain. Namun sedikit berbezakera ia menggunakan kulit dan bahagian tunas sahaja.

Bahan-bahan:
– Induk yang sihat (pastikan induk yang dipilih mempunyai diameter batang atau dahan berukuran lebih kurang 1.5-2 cm
– Mata tunas (pastikan mata tuns yang diambil dari pokok yang pernah berbuah)
– Tali atau plastik pembalut
– Pisau

Cara-cara:
1. Toreh kulit dahan yang telah dipilih untuk dilakukan proses cantuman. Pastikan bahagian dalam dahan atau batang tidak tercedera. Ukuran yang diperlukan adalah 1.5cm lebar dan 2-3 cm panjang. Kupas dan buang keseluruhan kulit di bahagian tersebut

2. pilih mata tunas dari pokok yang sihat, berkualiti dan telah berbuah. Kupas kulit di sekitar mata tunas. Pastikan saiz mata tunas yang diambil berpadanan dengan ruang yang telah disediakan pada pokok penanti

3. Tempel tunas pada bahagian kulit pokok yang telah dikupas tadi.

4. Ikat kawasan cantuman dengan tape atau plastik pembalut sehingga kemas

5. Setelah 3 minggu proses cantuman dilakukan, buka pembalut dan pastikan bahagian cantuman kukuh bercantum dengan bahagian penanti dan masih segar. Jika mata tunas kering, ini menunjukkan proses cantuman anda gagal

Seringkali warga bandar mengeluh macam mana nak bercucuk tanam kalau ruang yang ada pun sempit dan muat-muat untuk keperluan keluarga saja. Sebenarnya ada banyak cara yang sesuai cuma mungkin mindset kita dah terbiasa kalau nak tanam pokok mestilah di atas tanah. Dengan panduan daripada Jabatan Pertanian ini, mereka yang tinggal di flat, apartment, rumah teres lot tengah dan sebagainya boleh amalkan menanam sayur cara ini. Mudah dan dapat memberi manfaat buat keluarga kita.

i.) Konsep Laman Edibel

Laman edibel adalah satu konsep yang menggabungkan penanaman antara tanaman edibel atau tanaman makanan dan tanaman hiasan mengikut nisbah 70:30 iaitu 70% tanaman makanan dan 30% tanaman hiasan. Gabungan ini, selain menjadikan persekitaran kelihatan menarik, ia juga boleh menjadi sumber makanan segar, berkhasiat dan selamat dimakan.  Tanaman edibel yang dipilih dan ditanam seharusnya dapat menampung secukupnya untuk satu hidangan dan tanaman hiasan pula berfungsi sebagai agen biologi kawalan serangga perosak. Kebiasaannya jenis tanaman yang boleh ditanam adalah sayuran jenis daun seperti sawi, pak choi, kangkung, bayam dan jenis sayur buah seperti cili, terung, bendi, peria. Tanaman herba seperti serai, kunyit, kari, pandan dan pokok limau sesuai ditanam kerana ia adalah tanaman yang lasak dengan penyelenggaraan yang mudah.

ii.) Penanaman dalam Bekas/Pasu

Bagi kawasan rumah kediaman yang mempunyai ruang persekitaran yang agak sempit seperti rumah pangsa atau flat, penanaman sayuran dan herba sesuai di tanam di dalam pasu, bekas terpakai atau polibeg. Selain mudah dari segi penyelenggaraan tanaman seperti menggembur media, membaja, merumpai dan menyiram, penanaman dalam pasu juga menghasilkan keseragaman reka bentuk di halaman rumah yang sempit.

Terdapat pelbagai jenis pasu yang berbeza dari segi bentuk dan saiz yang ada dijual di pasaran. Pemilihan jenis tanaman yang sesuai ditanam di dalam pasu adalah bergantung kepada saiz pasu. Jenis tanaman sayur-sayuran yang sesuai ditanam di dalam pasu bersaiz sederhana kecil (±10”x10”) adalah dari jenis akar serabut, semusim, tidak menjalar dan ketinggian pokok di bawah 1 meter.

Kebiasaan sayuran jenis daun yang ditanam di dalam pasu adalah seperti sawi, pak choi, kangkung, bayam, salad, kuchai manakala kailan dan jenis sayur buah seperti cili, terung dan bendi.

Bagi tanaman herba yang sesuai ditanam di dalam pasu adalah seperti kunyit, kari, pandan, lidah buaya, rosemary, kesum, pegaga, stevia dan pokok limau. Walau bagaimanapun, penuaian yang kerap perlu dibuat memandangkan tanaman ini mudah membiak.

iii.) Tanam Dalam Bekas Recyle

Konsep guna semula bahan terbuang/terpakai sesuai dipraktikkan di kediaman dengan menjadikan botol plastik, bekas air minuman, tong drum plastik, tin, bekas kaca, kain dll. sebagai bekas tanaman. Terdapat pelbagai ciptaan boleh dihasilkan dari bahan terbuang/terpakai seperti menara botol, mini aquaponik, bekas siraman dll. Tambahan lagi, dengan sedikit sentuhan kreativiti dalam inovasi ini boleh menjadi pendapatan sampingan kepada penduduk bandar.

Bahan buangan sisa dapur seperti sayur, buah, ikan dan ayam boleh diproses menjadi baja semula jadi dan sebagai bahan untuk kawalan serangga manakala bahan buangan makanan jika ditambahkan dengan tanah bermikrob boleh pula dijadikan baja kompos dan digunakan semula pada tanaman. Selain aktiviti ini dapat menjimatkan kos input pertanian, mengurangkan sisa buangan rumah, menjamin keselamatan dan kesihatan makanan itu sendiri malah dapat menggalakkan penduduk bandar untuk bersosial dan berkreativiti.

iv.) Penanaman Vertikal

Penanaman vertikal dihasilkan di atas permukaan yang menegak dengan cara pokok tumbuh di atas permukaan tersebut yang disokong oleh struktur tertentu dengan mengandungi medium tanaman mencukupi. Konsep ini sesuai untuk diaplikasikan di kawasan terhad dengan mengambil kira faktor seperti ruang, kesuaian tanaman, jenis medium tanaman dan tarikan graviti. Selain itu, penyiraman tanaman diberi secukupnya sahaja.

Jenis tanaman sayur-sayuran yang sesuai ditanam menggunakan konsep ini adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun seperti sawi, pak choi, kangkung, bayam, salad dan kuchai.

Bagi tanaman herba yang sesuai adalah dari jenis akar serabut, merayap dan renek seperti rosemary, kesum, pegaga dan stevia.

v.) Teknik Tanaman Hidroponik

Selain penanaman terus ke tanah atau penanaman menggunakan pasu, beberapa teknologi dalam pertanian boleh diaplikasikan di kawasan kediaman yang sempit seperti teknologi mini fertigasi, Nutrient Film Technique (NFT) dan piskiponik. Teknologi fertigasi adalah satu kaedah penanaman dimana baja dalam bentuk larutan disalurkan melalui sistem pengairan, manakala NFT adalah teknik hidroponik (tanaman sayur-sayuran tanpa tanah) di mana baja dalam bentuk larutan dialirkan melalui satu kitaran saluran bersambung  dan piskiponik adalah kombinasi aktiviti akuakultur (ternakan ikan dalam kurungan) dan hidroponik. Dengan sedikit pengubahsuaian, semua teknologi ini boleh diaplikasikan di kawasan kediaman yang terhad, sempit dan tiada tanah untuk bertani.

Jenis tanaman sayur-sayuran yang sesuai ditanam menggunakan teknologi NFT dan piskiponik adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun yang ditanam seperti sawi, pak choi, kangkung, bayam, salad dan kuchai.

Pokok buah atau bunga yang di tanam, bila mengeluarkan hasil lumayan adalah manfaat yang paling dinanti. Baru sebiji pun dah seronok, cuba bayangkan hasil buahnya sampai boleh patah dahan. Nak pastikan pokok mabok bunga dan berbuah sampai patah dahan, bukan sahaja baja diperlukan. Booster yang mendorong tanaman untuk lebih kuat dan produktif pun perlu disediakan

Puan Suhaili Baharudin berkongsi respi mudah booster tanaman. Tapi hasilnya memang puas hati. Dengar kata, booster ni dah digunakan pekebun-pekebun di Thailand.

2 biji telur (tak kisah saiz apa pun)
1 botol yakult

Campurkan yakult dan 2 biji telur tadi dalam satu bekas dan tutup kemas. Goncang dan peram selama 3 hari. Letak tepi sinki saja pun boleh.

Sudah 3 hari, ambil 2 sudu hasil peraman tadi dan campurkan dengan air. Masa buka botol peraman tadi kena berhati-hati sebab ada kes penutup botol terpelanting dan meletup.

Nisbah 2 – 3 sudu peraman + 1 liter air.

Sebaiknya campurkan dengan air hujan, air tapis atau air basuhan beras. Baki peraman, boleh simpan dalam peti sejuk

Kita spray ni cuma seminggu sekali ya.
Nak 2 – 3 hari sekali pun boleh. Lagi bagus dan cepat subur.

Ini contoh Kak Eli spray pada daun limau purut. Kemudian esok pagi bila Kak Eli tengok semula pokok yang sama, Terus tumbuh anak pucuk baru!

Ini contoh bunga tahi ayam dalam pasu yang Kak Eli tanam. Dari sendu terus lebat sampai nak tenggelam daun dek bunga yang merimbun.


Mengapa Kayu Perlu Dirawat?

Salah satu jenis kulat yang mudah menyerang kayu ialah kulat pereput putih (Phanerocaete chrysosporium). Kulat ini daripada famili Basidiomicetes dan Ascomycetes yang merupakan penyebab utama reput putih pada kayu (Hataka, 1994 seperti disebut oleh Zheng dan Obbard, 2002). Sebagai langkah penjagaan terhadap kulat, kayu-kayuan terutama dari sumber yang kurang ketahanannya seperti kayu getah (Hevea brasiliensis ) perlu melalui rawatan awet sebelum digunakan. Walaupun proses merawat kayu memerlukan kos yang agak tinggi, tetapi pengalaman telah membuktikan bahawa jangka hayat kayu yang dirawat lebih panjang, mempunyai kekuatan fizikal yang jauh lebih baik serta menjimatkan kos bagi jangka masa yang panjang.

Tujuan Pengawetan Kayu

Rawatan awet terhadap kayu-kayu biasanya dilakukan dengan menggunakan bahan-bahan kimia. Rawatan ini penting kerana ia membantu mengekalkan ketahanan kayu dan memanjangkan usia terhadap rintangan cuaca ekstrem. Antara tujuannya ialah:

Ciri-ciri bahan pengawet:

Jenis-jenis Bahan Pengawet

Pengawet asas air

Pengawet asas minyak

Teknik sapuan cat terhadap permukaan kayu

Jika anda mempunyai struktur kayu di taman seperti gazebo, pergola, pagar kayu, dek kayu dan sebagainya anda wajib membuat rawatan kayu dalam tempoh dua atau tiga tahun sekali. Gunakan berus sebagai medium sapuan. Sebaiknya sapuan tersebut mestilah dua atau tiga lapisan kerana andai hanya sekali sapuan maka ia kurang berkesan dalam memberi perlindungan kepada permukaan kayu anda.

Bahan terbuang dari dapur dan taman sering kali dilambakkan sehingga menggunung di tempat pembuangan sampah. Apa kata mulai saat ini anda mulakan tradisi penghasilan bahan kompos kerana ia telah terbukti mengandungi nutrien yang tinggi dan dapat memenuhi keperluan tanaman anda sebagai baja mahupun perapi tanah.

Sisa Makanan

Terdapat pelbagai nutrien berguna di dalam sumber ini. Antaranya pada buah pisang terdapat kalium yang dapat membantu proses pengeluaran buah-buahan dan bunga oleh tanaman. Manakala kulit telur mengandungi banyak nutrien yang dapat meningkatkan kualiti buah-buahan dari taman anda seperti kalsium karbonat, kalium dan zink. Buah-buahan yang telah dimakan juga mengandungi nitrogen untuk tumbesaran tanaman. Seterusnya tulang ayam menggalakkan tumbesaran dan merangsang pembuangan menerusi kehadiran asid fosforus yang terkandung di dalamnya.

Bahan pembungkusan (non-recycleable)

Kertas daripada kotak minuman, pinggan dan kertas pembungkus dan beg teh yang tidak boleh dikitar semula mengandungi karbon yang dapat membantu menyuburkan tanaman anda. Karbon yang terkandung pada kertas ini akan menyeimbangkan nisbah nitrogen di dalam bahan kompos serta menjadi ejen pengkomposan yang baik apabila digabungkan dengan bahan kompos runcit yang lain.

Hasil pemangkasan

Bahan hasil daripada pemangkasan seperti ranting kayu, rumput dan daun hijau boleh dikompos dan kandungan nutrien yang terdapat di dalamannya sangat baik bagi pertumbuhan tanaman. Ia sangat tinggi kandungan mineral seperti nitrogen dan kalsium untuk perkembangan tanaman.

Penggunaan bahan-bahan kompos ini membuatkan tanaman anda tumbuh sihat secara semula jadi. Bagaimanapun, terdapat juga beberapa bahan dalam kediaman yang tidak boleh dikompos antaranya :

Tulang: Sangat lambat untuk dikompos dan boleh menyebabkan kehadiran serangga perosak

Najis kucing/haiwan lain: mengandungi bakteria, virus dan parasit yang berbahaya kepada manusia

Arang: mengandungi sulfur oksida dan bahan kimia tidak sesuai untuk tanah dan tanaman

Makanan yang telah dimasak: mengandungi lemak yang boleh menarik perhatian serangga dan haiwan perosak.

Produk tenusu: menghasilkan bau busuk, mengambil masa yang lama untuk dikompos dan menarik perhatian serangga

Kertas berkilat: mengandungi dakwat yang tidak sesuai untuk bahan kompos.

Seronok tengok ramai yang menjadikan berkebun sebagai hobi. Walaupun sekangkang kera laman yang tersedia, tanaman keperluan atau hiasan tetap diusahakan. Lebih menarik, ramai yang sedar akan kebaikkan tanaman organik demi menjaga kesihatan. Lantaran, dalam memastikan hasil yang dituai terhindar dari sebarang bahan bertoksik dan kimia, penggunaan baja dan racun serangga turut dipastikan dari sumber yang tidak mengandungi bahan berjadual.

Tambahan, baja dan racun organik lebih berkesan dan harganya lebih murah berbanding yang mengandungi kimia. Sehubungan dengan itu, LAMAN Impiana himpunkan baja-baja dan hormon organik yang viral

1. Baja buah Redbull Harris Aziz

2. Resepi baja Redbull untuk lebatkan lemon

Terdapat banyak jenis lemon yang ditanam di Malaysia antaranya Lemon belian, Lemon telur buaya dan pelbagai lagi. Yang nama lemon telur buaya tu sebab bentuknya yang lonjong dan besar. Ada juga yang nama nya lemon, tapi tidak berwarna kuning macam yang dijual di pasaraya.

3. Baja batang pisang jadikan buah oversize

4. Baja kalfos tangani masalah buah dan bunga gugur

Tanaman anda kerap mengalami buah muda gugur secara tiba-tiba atau kudup bunga gugur? Tak ada pula nampak kesan serangan atau jangkitan penyakit. Nak katakan tak bagi baja, dah bagi. Mungkin terlebih baja. Ia menyebabkan pokok panas dan ada bahagian-bahagian tertentu seperti daun, buah dan bunga cepat gugur

5. Baja dari maman pasir untuk lebatkan daun

Orang kata , untuk dapatkan hasil atau buah yang banyak dan berkualiti daun pada pokok perlu sihat. Jadi, untuk memastikan kesihatan daun terjami ia memerlukan baja foliar atau lebih mudah kata baja yang tinggi Nitrogen.

6. Baja kulit pisang dan kulit telur nampak kesan dalam tempoh 4 hari

Secara umum, kulit pisang banyak mengandung karbohidrat, air, vitamin C, kalium, lutein, anti-oksidan, kalsium, vitamin B, lemak, protein, beragam vitamin B kompleks di antaranya vitamin B6, minyak nabati, serat, serotonin dan banyak lagi lainnya.

Kulit telur kering mengandung sekitar 95% kalsium karbonat dengan berat 5,5 gram. Kulit telur juga terdiri daripada 97% kalsium karbonat. Selain itu, rerata dari kulit telur mengandung 3% fosfor dan 3% terdiri atas magnesium, natrium, kalium, seng, mangan, besi, dan tembaga. Kandungan kalsium yang cukup besar berpotensi untuk dimanfaatkan sebagai pupuk organik bagi tanaman

7. Baja belacan lebatkan buah cili padi

8. Baja chitosan kulit udang cegah masalah kulat

Antara ancaman atau penyakit yang agak sukar untuk di kawal adalah serangan kulat. Kebiasaannya punca serangan kulat ini berlaku adalah disebabkan kurangnya daya ketahanan diri sesuatu tanaman itu. Bila pokok atau tanaman tak kuat, jadi daya ketahanan melawan sebarang penyakit sangat kurang. sedar-sedar tanaman dah di peringkat kritikal.

9. Baja yougurt suburkan tanah

Kebiasaanya kita dengar hanya kulit telur digunakan sebagai baja. Jarang sekali menggunakan keseluruhan telur temasuk isinya yang masih segar kan? Tetapi di Thailand, mereka menggunakan telur segar sebagai baja untuk memperkuatkan akar tanaman.

10. Baja rempah dan herba elak serangan serangga pada cili

Pokok cili memang mudah untuk ditanam, tapi ia juga mudah untuk dijangkiti penyakit dan menjadi sasaran perosak. Sebab itu, pokok cili memerlukan penjagaan yang rapi dan terperinci untuk memastikan penghasilannya yang berkualiti.

Bagi anda yang baru sahaja menjejakkan kaki ke kediaman baru pasti buntu untuk memulakan taman di tanah sedia ada. Biasanya tanah yang terdapat di kediaman baru tidak sesuai untuk penanaman kerana tidak mempunyai kandungan nutrien yang mencukupi. Oleh itu, dapatkan tanah yang baik untuk penamaan melalui proses ini.

Tanah terbiar di halaman biasanya akan ditawan oleh rumpai dan lalang yang tumbuh liar. Untuk mendapatkan tanah yang baik bagi tanaman hiasan dan sayur-sayuran, langkah pertama adalah menyemburkan glyphosate, iaitu bahan yang dapat mematikan tanaman yang tidak diperlukan ini. Biarkan selama beberapa minggu, kemudian buangkan rumpai-rumpai yang telah mati. Semburkan glyphosate sekali lagi bagi menghapuskan rumpai sehingga ke akar umbi.

Tugasan seterusnya adalah kerja-kerja pengorekan tanah. Langkah ini memerlukan anda menghapuskan baki rumpai yang berada di dalam tanah, asingkan ketulan batu dan pecahkan bahagian tanah yang berketul-ketul. Batu–batu besar ini akan mengganggu pengaliran air atau udara untuk sampai ke akar dan menghalang tumbesarannya. Manakala tanah berketul-ketul akan menyekat air dan udara untuk sampai kepada akar.

Setelah dibiarkan beberapa minggu, proses seterusnya adalah melakukan pembajaan atau penyuburan tanah. Baja organik seperti tahi ayam dan kambing adalah baja yang digalakkan. Penyuburan tanah juga dilakukan dengan cara penyediaan bahan kompos supaya saintis alam seperti bakteria dan cacing tanah dapat menguraikan kandungan bahan tersebut secara semula jadi. Untuk memperoleh hasil yang lebih cepat, pembaca boleh menggunakan baja kimia tetapi tidak digalakkan. Setelah menggaulkan baja-baja ini ke dalam tanah, biarkan selama beberapa minggu dan kemudian tanah boleh digunakan untuk penanaman.